Ini Rahsia Nak Didik Anak Sikap Rendah Diri. Supaya Mereka Tahu Erti Hormat Orang Tua.

Sifat rendah hati (tawadhu’) adalah salah satu ciri mulia yang patut diterapkan kepada anak-anak kita sedari kecil seperti mana wasiat Luqman kepada anaknya di dalam Al Quran :

“Dan janganlah kamu memalingkan mukamu dari manusia (karena sombong) dan janganlah kamu berjalan di muka bumi dengan angkuh. Sesungguhnya Allah tidak menyukai orang-orang yang sombong lagi membanggakan diri.” [Surah Luqman : 18]

Mari kita mencuba beberapa cara praktikal untuk mendidik anak-anak soleh solehah kita untuk menjadi insan yang sentiasa merendah hati:

1. IBUBAPA YANG MERENDAH HATI
Madrasah atau pun sekolah pertama untuk anak-anak belajar adalah daripada pendidikan dalam keluarga sendiri terutamanya contoh perbuatan seharian ibubapa. Ibubapa yang sentiasa menunjukkan contoh tauladan yang sentiasa merendah hati, tidak mustahil akan melahirkan anak-anak soleh yang juga bersikap merendah hati.

2. MEMPERKENALKAN MEREKA KEPADA TUHAN YANG MAHA PENCIPTA
Ketika menaiki kenderaan, rutinnya ibubapa dan anak-anak akan sama-sama membaca doa naik kenderaan yang bermaksud :

Maha Suci Tuhan yang telah memudahkan kenderaan ini untuk kami, sedang kami sebelum itu tidak terdaya menguasainya. Dan sesungguhnya kepada Tuhan kamilah, kami akan kembali![Surah Az Zukruf : 13-14]

Surah ini sangat sesuai untuk mendidik anak-anak merasa tawadhu’ kepada Allah SWT. Kita tidak akan mampu membawa kenderaan sampai ke destinasi tanpa izin Allah. Sesungguhnya tiada daya dan kekuatan kita manusia melainkan dengan izin Allah SWT.

Anak-anak juga boleh didedahkan untuk mengenali kehebatan ciptaan bintang, matahari, bulan, bumi dan galaksi-galaksi. Tanamlah rasa syukur dengan kebesaran Allah SWT yang menciptakan langit dan bumi seperti dalam surah Ad Dukhan.

“Tuhan (yang mencipta dan mentadbirkan keadaan) langit dan bumi serta segala yang ada di antara keduanya;” [Ad-Dukhan: 7]

Rancang aktiviti lawatan ke Planetarium Negara, contohnya sebagai satu peluang besar untuk menunjukkan kehebatan kuasa Allah SWT. Terangkan bagaimana hebatnya Allah menciptakan segala sesuatu nak dibandingkan pula dengan diri kita yang terlalu kecil ini .
Selalu ingatkan anak-anak bahawa Allah SWT sahaja yang berhak disembah dan tempat bergantung seperti mana dalam solat anak-anak selalu dilazimi dengan membaca surah Al Fatihah :

“Kepada Engkau kami sembah dan kepada Engkau kami mohon pertolongan.” [Al-Fatihah: 5]

3. MEMPERKENALKAN MEREKA DENGAN ROLE-MODEL NABI MUHAMMAD SAW
Tiada siapa yang boleh menjadi contoh yang lebih baik untuk kita dan anak-anak kita selain daripada ikon nombor 1 ummat Islam iaitu Nabi Muhammad SAW. Bacakan kisah-kisah Nabi Muhammad SAW yang sentiasa merendah hati meskipun kepada mereka yang bersikap tidak baik terhadap Baginda.

Membaca cerita mengenai Nabi SAW kepada anak-anak kita akan menanamkan rasa kasih kepada Baginda dalam hati mereka dan menjadikan mereka tidak sabar-sabar untuk mengikut jejak langkah-langkah Baginda, Insya Allah.

4. BERJALAN DAN BERCAKAP DENGAN RENDAH DIRI
Kanak-kanak cenderung untuk bercakap dengan kuat pada masa-masa tertentu. Kadang-kala mereka menaikkan suara yang nyaring apabila mereka sangat seronok atau teruja. Ada ketikanya mereka berperilaku begitu untuk mengambil perhatian ibubapa atau sedang ‘tantrum’.
Dan ada masanya kita sebagai ibubapa kadang-kadang hilang kawalan pada pengunaan suara kita ketika menguruskan mereka yang sedang meragam.

Jadi tugas yang mencabar untuk ibubapa adalah untuk mengingatkan anak-anak soleh dan diri sendiri terutamanya untuk sentiada mengawal diri daripada bercakap kasar dan meninggikan suara. Walaupun bukanlah mudah seperti A B C dan memerlukan kesabaran dan percubaan berulang kali.

“Dan sederhanakanlah langkahmu semasa anda juga rendahkanlah suaramu; sesungguhnya, yang paling mengerikan bunyi ialah suara keledai “ [Luqman : 19]

Mengajar anak-anak untuk bercakap lembut dan berjalan dengan sederhana adalah penting untuk menanamkan sifat merendah hati.

5. MENGAJAR MEREKA KATA-KATA AJAIB
Berkongsi dengan mereka kata-kata ajaib seperti : “Ibu minta maaf “ , ” Tolong ibu “ dan ” Terima Kasih” .

Doronglah anak-anak untuk berani memohon maaf. Ia akan menundukkan kesombongan dan keegoan diri. Didik mereka untuk jadi yang pertama menyatakan maaf sebaik sahaja mereka menyedari mereka telah melakukan kesilapan. Juga bimbinglah mereka untuk selalu meminta pertolongan dengan cara yang paling baik. Serta sentiasa latih mereka untuk berterima kasih pada orang yang telah memberi kebaikan kepada mereka.

Walau bagaimanapun, ia perlu bermula daripada tingkah laku ibubapa sendiri pertamanya. Contoh tauladan yang baik daripada ibubapa akan sendirinya terakam dalam minda anak-anak. Akhirnya mudah untuk diikuti oleh mereka kelak.

Sama juga jika kita ada terbuat silap pada anak-anak, tundukkanlah ego untuk memohon maaf kepada mereka walaupun terasa kekok. Supaya nanti mereka juga akan mengikut jejak langkah mulia yang kita selalu tanamkan dalam diri mereka. Begitu juga, jika kita selalu memohon maaf kepada pasangan. Anak-anak adalah pemerhati dan peniru yang terbaik.

6. LAYAN ORANG LAIN SEBAGAI SATU KELUARGA
Membawa anak-anak menolong mangsa banjir, membiasakan anak-anak membersihkan sampah-sarap bersama jiran, melazimi anak-anak untuk membeli hadiah untuk anak-anak yatim, membuka pintu untuk orang lain, bawa bekal untuk berkongsi dengan rakan-rakan mereka, berkongsi mainan dengan anak-anak lain, dan membantu ibu menghidang makanan, adalah semua tindakan kecil tetapi penting yang mana boleh memberi peluang untuk berkhidmat dan membantu orang lain di sekeliling kita pada setiap hari.

Ibubapa boleh mencetuskan satu rutin warisan keluarga untuk membawa anak-anak bersama mengikuti aktiviti kebajikan dan kemasyarakatan. Dengan melihat dan merasai sendiri kesusahan orang lain menjadikan diri kita dan anak-anak untuk lebih bersyukur.

Merendah hati adalah satu sifat orang beriman yang akan diingat walaupun setelah jasad sudah tiada lagi di dunia. Nabi Muhammad SAW diingati dan dikasihi oleh sahabat dan keluarga dan juga orang-orang yang tidak menentang beliau kerana beliau sentiasa bersikap merendah diri.

Semoga Allah SWT menerima amal baik daripada kita semua dan membimbing kita untuk menjadi ibubapa yang lebih baik dari hari ke hari dengan pimpinan rahmat dan kasih sayang Allah. Semoga sedikit tip ringkas ini sedikit sebanyak berjaya menyemai sifat rendah hati pada anak-anak dari usia muda.


Wajah Terkini ‘Sutun’! Lama Menghilang, Rupanya Ku Yusri Kini Seorang Pendidik

“Aku pasti dik kau akan terkenal dekat KL suatu hari nanti..”

Ingat tak dialog di atas ni drama apa? Bagi yang pernah melalui zaman 2000 an, mesti familiar dengan drama Sutun kan? Bagi yang mungkin lupa, drama Sutun mengisahkan seorang murid sekolah yang berperwatakan lembut malah suka akan berwarna pink sehingga berjaya menarik perhatian orang kampung. Drama ini pernah menjadi fenomena sehingga wujudnya sekuel drama ini bertajuk Sutun 2.

Bila sebut tentang drama ini, yang paling diingati semestinya watak utamanya yang dipegang oleh Ku Yusri yang sering kali menjadi sebutan sehingga kini. Malah, mesti tertanya-tanya keadaan terkininya selepas ‘menghilang’ dalam dunia seni.

Terbaharu, tular sebuah video di TikTok yang dimuat naik oleh seorang pengguna memaparkan perkembangan terkini Ku Yusri yang rupanya sudah bergelar sebagai seorang pendidik di sebuah sekolah.

Baru-baru ini, tular satu video yang memaparkan wajah kini Ku Yusri di laman tiktok yang dikongsikan oleh seseorang dipercayai rakan sekerjanya menggunakan akaun @ciklebah7. Ku Yusri yang kini merupakan seorang pendidik di sebuah sekolah.

Namun dalam video tersebut, yang menjadi perhatian ramai adalah meja Ku Yusri yang dihiasi dengan barangan berwarna merah jambu.

Meninjau di ruangan komen, kebanyakan warganet terkejut dan tidak menyangka melihat penampilan terkini Ku Yusri yang sudah mempunyai kerjaya sebagai seorang guru. Malah, ada juga yang berkongsi cerita mempunyai kawan lelaki yang gayanya seperti Ku Yusri iaitu berpewatakan lembut.


Ibu Ni Kongsi Derita Anak, Hidap Jenis Kanser Jarang Dijumpai!

Syifa Aulia, lahir pada bulan April 2017 sama seperti anak-anak yang normal. Tidak sedikit pun menunjukkan perbezaan hinggalah  start sakit pada Mei 2018.

Syifa merupakan anak kedua dari 3 beradik. Diagnosed ephitilial sarcoma stage 4. Terpaksa buat trachy di leher untuk bantuan pernafasan.

Melihat keadaannya kini, sesiapa pun akan tersentuh hati. Apatah lagi hati seorang ibu yang mengandungkan anak comel ini. Benarlah, berat mata memandang, berat lagi apa yang dilalui keluarga ini.

Meluah rasa terbuku dihati, ibu ini berkongsi setiap detik suka duka bersama anak tersayang di dalam akaun fb Syifa Aulia.

”Xda ibu yg sanggup tgk anak nya sakit.law blh ganti,mama nk tukar ganti..setelah seharian nangis dari kelmarin lagi,akhirnya baby tido..allahu..

“Mama d aju soalan2 yg agak mngguris ati.soalan nya,np biarkan baby smp ketahap ni…

“Sini mama nk crita srba sedikit..mama xpernah biarkan dy.awal2 dy skit lg,start dy dmam mama trus bwak g klinik g hospital..xprnh biakan dy cmtu..start kimo cycle 1 dy response..bngkak 2 dh xda..dy dh kmbali ke wajah asal..sehinggalah msuk cycle 6..sel kanser dy serang balik..dy dh jalani 7cycle…seperti yg doc pakar cakap,kanser syifa adalah sejenis kanser yg sgt2 jarang dijumpai d malysia..sgt2 jarang…n kanser dy gak jenis agresif.terlalu agresif…trlalu Cepat merebak smp skrg dh ke paru2..

“Law btul smua ni mmg slh mama, mafkan mama syifa..tp dari awal lg mama xpernah biarkan syifa cmtu.dari awal2 lg mama dh rawat tp sape mama utk lawan takdir Allah.. Hnya air mata yg mampu mnceritakan segala kepayahan..”

Bersama-sama kita doakan agar adik Syifa Aulia terus berjuang dan kembali sembuh. Amin…

Sumber : Syifa Aulia


Kegembiraan Sementara, Kesedihan Pula Menerpa. Hadiah Terakhir Untuk Ayah!

_______________________________________________________________

HADIAH TERAKHIR UNTUK AYAH !!

APRIL 2018
Dalam beratus-ratus gambar, gambar ini sangat istimewa bagi aku. Gambar sebuah keluarga pesara tentera/nelayan dan suri rumah bersama anaknya. Tiada berlatar belakang kan studio gambar, cuma berlatar belakang di tempat ayahku mencari rezeki untuk keluarga.

Terukir senyuman kedua ibu ayah ku ketika ini. Anak yang dibesarkan dari kecil hingga dewasa kini telah menamatkan pelajaran di universiti. Ayah dan ibu lagi bertambah gembira kerana aku telah mendapat pekerjaan tetap ketika ini. Sekarang aku dah boleh berdikari dan membalas jasa ibu ayah aku semula.

Namun ia hanya hasrat yang sementara. 28 November 2018, tersentak hatiku mendapat berita ayah hilang di lautan ketika mencari rezeki untuk keluarga.. Allah.. 2 hari aku menanti ayah, namun ayah tidak dijumpai oleh pasukan menyelamat. Berkat rezeki doa dan takdir Allah S.W.T., ayah timbul di permukaan jam 12.45 pagi setelah 2 hari misi pencarian. Allah takdirkan seorang nelayan untuk menjumpai ayahku di lautan. Ayah selamat dikebumikan pada waktu Asar, Hari Jumaat, 30 November 2018.

Terima kasih ayah sebab membesarkan Faiz sampai ke hari ini. Segala pesan dan ilmu yang ayah berikan Faiz tak akan lupakan. Faiz dan Salmi janji akan jaga ibu sampai bila-bila.

Saya Muhammad Faiz Bin Md Rasid, saya ingin mengucapkan terima kasih kepada semua yang membantu dalam mencari ayah dan juga mendoakan arwah ayah saya. Maaf kepada semua pihak kerana saya tidak dapat reply semua ucapan di whatsapp dan sosial media namun saya ingin mengucapkan jutaan terima kasih yang tak terhingga atas keperhatinan dari tuan2 dan puan2 sekalian. Segala jasa baik tuan2 dan Puan2 tidak dapat sy balas. Hanya Allah S.W.T sahaja yang mampu membalas jasa baik tuan2 dan puan2.

Assalamualaikum

Al-Fatihah
PW U 1 (B) Md Rasid Bin Md Jizan (1966-2018)


“Tersenyum Je Kena Usik Dengan Menantu.” Berbuka Puasa  Bersama, Sportingnya Mak Mentua  Layan Usikan Manja Fazura!

Dapat berbuka seisi keluarga bersama pastinya menjadi momen yang cukup indah dan bermakna kan. Lagi-lagi dengan sitausi sekarang ini, nak berjumpa pun susah. Untunglah bagi mereka yang tinggal berdekatan boleh bersua muka dan meraikan hari yang mulia ini bersama-sama.

Walaupun pasangan sama cantik sama padan ini cukup sibuk dengan urusan kerja masing-masing, namun tetap juga mereka mencuri masa untuk berbuka bersama keluarga.

Sememangnya sejak awal berkahwin sehingga menimang cahaya mata, Nur Fazura dan fattah Amin cukup mesra dan rapat dengan ahli keluarga mereka.

Terbaru, pasangan sejoli ini dilihat berbuka puasa bersama keluarga Fattah.
Apa yang menarik perhatian menerusi perkongsian itu adalah hubungan mesra antara menantu dan ibu mentua.

Fazura sejak dahulu lagi memang dikenali seorang yang lemah lembut dan cukup mesra orangnya, patutlah dia mudah rapat apatah lagi orang itu adalah ibu kepada suaminya.

Menerusi satu instagram kelihatan Fazura  berkongsi momen bersama keluarga mentuanya dalam satu majlis berbuka puasa.

Selain menikmati juadah berbuka, kelihatan Fazura mengusik ibu mentuanya yang sedang makan bersama. Ibu mentuanya hanya tersebyum manis melayan gelagat menantunya.

kedengaran usikan manja dari Fazura terhadap ibu mentuanya yang cukup sporting melayan menantu kesayangannya itu.

Nampak mesra dan sweet menantu dan mentua ini. Bukan selalu dapat meluangkan masa bersama begini kan, bila ada peluang bergurau dan makan bersama mengeratkan lagi kasih sayang.


20 Orang Guru SJKC Mun Choong Bercuti Bersama Keluarga, Mangsa Tragedi Tanah Runtuh

Sejak kejadian tanah runtuh di tapak perkhemahan, Father’s Organic Farm yang terletak di Batang Kali, Hulu Selangor pelbagai kisah yang dipaparkan di media sosial.

Rata-rata kisah mengudang sebak dikalangan wargamaya. Paling menyedihkan difahamkan 20 orang guru bercuti bersama Keluarga.

Yang Dipertua Persatuan Ibu Bapa dan Guru (PIBG) Sekolah Jenis Kebangsaan Cina (SJKC) Mun Choong, U Chin Ong, berkata beliau dimaklumkan tapak perkhemahan River Hilltop, Farmview and River Side, Jalan Genting-Batang Kali selamat bagi tujuan rekreasi.

Guru bersama keluarga mereka berkhemah di situ sejak 3 hari lalu. Sepatutnya pulang pada 10 pagi hari ini. Beberapa rombongan sekolah diselamatkan oleh pengunjung lain dari kem di sekitar lokasi kejadian.

Katanya, selain HKL, ada guru dipindahkan ke Balai Polis Hulu Yam Bharu untuk menerima rawatan oleh petugas HKL.

“Ada seorang guru wanita bersama bayinya masing-masing menangis ketika dirawat tadi.

“Mujur mereka hanya cedera ringan. Bekalan susu juga ada saya bawa untuk bayi itu,” katanya ketika ditemui di Balai Polis Hulu Yam Bharu pada Jumaat.

“Mereka berkhemah sempena cuti persekolahan hujung tahun. Mereka patut pulang ke kediaman masing-masing pagi ini.

“Guru terbabit bercuti di ladang itu kerana berasakan kawasan itu selamat dan rata. Ada dua kem di kawasan itu, kejadian tanah runtuh teruk di kem satu,” katanya.

Sementara itu, beberapa petugas Jabatan Kebajikan Masyarakat (JKM) dilihat membawa beberapa keperluan asas seperti makanan, pakaian, lampin dan selipar untuk mangsa di balai polis berkenaan.

Untuk makluman, pada 16.12.2022: Pada jam 2.24 pagi tadi, Bomba Selangor telah menerima panggilan kecemasan berlaku kejadian tanah runtuh di Father Organic Farm, Jalan Genting, Batang Kali.

Sumber: Harian Metro & Berita Harian


Bila Nak Suruh Isteri Berhenti Kerja. Kena Tahu 3 Perkara Ini Supaya Tak Ada Konflik Nanti. Deep!

Apabila anak dah ramai tentu, ada suami ingin isterinya berhenti kerja bagi memberi tumpuan kepada menguruskan rumahtangga.

Untuk memastikan tidak wujud masalah kewangan apabila mengambil keputusan begitu, perlu beberapa perkara yang perlu dipertimbangkan.

Memang nampak biasa-biasa aje apabila menyuruh isteri berhenti kerja tetapi kena ada caranya.

Ikuti perkongsian Firdaus Shakirin mengenai hal ini.

Sebelum nak suruh isteri berhenti kerja, pertimbangkanlah 3 perkara ini dahulu…

1 – Berapa saving yg ada
2 – Komitmen yg bleh dikurangkan/dibuang
3 – Cara utk tambah pendapatan

2 tahun lepas, isteri sya berhenti keje masa sya tak bersedia apa2 lagi utk ke arah tu…dari pendapatan bulanan 2 gaji, kepada 1 gaji…

Struggle utk tampung perbelanjaan bulanan, utk bayar hutang2 sampai habis guna savings yg ada…jadi, jika kita sebagai suami nak isteri berhenti keje, pertimbangkanlah,

Berapa savings yg kita ada…

Brapa bulan yg savings bleh tampung sehingga kita dapat menyesuaikan diri dgn kerja seorang diri…klu savings xbyk, maka perbykan dlu savings sblum isteri berhenti…utk kegunaan dimasa sesak, tenat dan nazak…

Komitmen yg bleh dikurangkan apa…lagi bagus, yg bleh dibuang…

Senaraikan komitmen yg ada…bil2 yg berbayar, yg bukan keperluan…cthnya skrg ni bayar astro bulan2 RM100, maka dapatkan kembali RM100 tu dgn pakai Njoi…skrg bil telefon RM100 dgn pelan data 60 gb…maka, ambik pelan data yg lebih rendah, yg lebih murah…buang atau kurangkan apa jua komitmen yg ada supaya kita ada duit lebih…

Cara utk tambah pendapatan…

Bleh keje lebih masa (overtime) atau tidak…klu bleh, buat ot selagi ada ot…blk lmbat xpe, asalkan bulan2 cukup utk guna…klu xbleh ot, tgok alternatif lain seperti jd ejen apa2…xsemestinya kena keje luar umah, mgkin buat marketing dlm rumah, depan pc / hp…cari customer melalui social media…

Setahun struggle utk nk cover 1 gaji yg dh hilang tu…hutang masih sama, tp gaji 1 sahaja, bukan 2…saya guna 3 kaedah diatas, dan skrg kehidupan kami makin bertambah baik…dah bleh buat savings semula, dan kehidupan skrg sebenarnya lagi baik drpd kehidupan ketika dua2 bekerja dahulu…

Suami perlu pkir panjang…

Jgn sekadar suruh isteri utk berhenti keje sbb strugglenya bukan calang2…klu xtahan, bleh gaduh, bleh smpai tahap bercerai…kena pandai handle situations dan tekanan bila kita memilih utk meletakkan dia dirumah…if xde preparations yg cukup, maka jangan lagi…biar at least satu hutang dh hbis bayar, then bru suruh dia berhenti…

Selebihnya atas perbincangan antara suami isteri masing2…


“Berazam Jadi Menantu Yang Baik Supaya Allah Kasi Saya Menantu Yang Baik Juga” Doa Bonda Rozita Yang Boleh Dicontohi

Semua yang sudah mendirikan rumah tangga bukan sekadar berdoa agar suami terdiri daripada orang yang baik-baik tetapi juga mahu dikurniakan ibu ayah dan keluarga mentua yang penyayang dan baik.

Tentu ramai di antara kita yang pernah terdengar, terbaca atau terlihat kisah sedih orang lain yang dikurniakan mentua yang membenci mereka.

Bukan itu sahaja ada juga yang turut dibenci oleh ipar duit. Sudahnya rumah tangga yang dibina jadi tidak bahagia dan hidup seperti dalam neraka.

Kalau tonton drama yang sedang popular sekarang ini iaitu Jangan Menangis Cinta lakonan Aamyra Rosli dan Remy Ishak, rasa takut tengok kelakuan keluarga mentua Riyana yang membenci menantunya itu. Mohon dijauhkan daripada ujian seperti itu kepada kita semua.

Isu menantu dan mentua tidak sefahaman atau saling bermusuhan bukan perkara baru dalam masyarakat.

Bila sudah bergelar ibu dan ada anak, satu hari nanti InsyaAllah giliran kita pula yang akan bergelar mentua dan mendapat menantu.

Tentu sahaja kita mahukan anak kita bahagia mendapat bakal suami atau isteri yang baik sekaligus menjadi menantu yang baik.

Tertarik menonton video dan perkongsian daripada usahawan wanita terkenal Rozita Ibrahim yang lebih mesra dengan panggilan Bonda Rozita tentang hubungan kekeluargaannya yang akrab.

Ibu kepada usahawan terkenal Dato Aliff Syukri ini juga mempunyai hubungan yang sangat rapat dan mesra dengan menantunya Datin Shahida.

Rupa-rupanya ada doa dan amalan yang dilakukan oleh Bonda Rozita supaya dirinya bahagia sebagai mentua dan sentiasa baik dengan menantunya.

Raya nak habis , ni saja aktiviti raya kami tahun ni – beraya 4 hari saje meraikan family sana sini – lepas tu kerja balik – Keluarga suami bonda kuala ketil kedah , sy paling riuh dan jarang balik – adik @maryam.nur.amani @nurainsufiah cucu yg paling suka berulit dgn atok

Bermenantukn ushawan yg sgt sibuk mmg x banyak masa nak balik kampung – masa arwah Mak sy ada pun , sy jarang balik kampung – sy sanggup belikan rumah supaya dekat dgn sy ….supaya sy ada masa dekat dgn mereka ..!!

Satu amalan sy dgn mana2 family prinsip sy ” sy akan datang bawa rahmat bukan bawa bala – sy akn pastikan kedatangan sy menyenangkan mereka – sy akn kemas rumah – belikan barang masak – perabut atau ganti langsir rumah ” kenapa sy buat macam tu ..?? Sbb sy jarang balik – sy anggap dia percutian ibadah dn sedekah yg sy ciptakan

Sy berazam nak jadi menantu yg baik kepada mertua supaya Allah akn kasi sy menantu yg baik juga pd sy – Sy percaya semua perlakuan akan ada pembalasan – lagi satu sy harapkan semoga apa sy buat ia jadi contoh kpd anak2 sy

Sy lihat benda paling pedih dlm family ialah menantu dan mertua yg bermusuhan


Jika Isteri Nak Cinta Suami Macam Magnet, Kena Buat Cara ni!

Nak pastikan cinta suami macam magnet, isteri kena cuba perkara ini. Mudah sahaja panduannya. Dengan ini, nyata setiap pasangan yang berkahwin pastinya menginginkan sebuah hubungan yang bahagia dan kekal sehingga akhir hayat. Kadangkala kelakuan anda bakal membuatkan pasangan bosan dan rimas sehinggakan rasa sayang itu semakin berkurangan.

Rasa cinta itu boleh dipupuk sekiranya pasangan saling memahami dan berkomunikasi dengan baik. Seorang isteri juga mempunyai peranan penting agar rumah tangga yang dibina kekal utuh dan berpanjangan. Pastinya anda ingin disayangi oleh suami hari demi hari.

Percayalah jika isteri lakukan tujuh perkara ini pasti cinta dan kasih sayang suami akan terus melekat seperti magnet. Kenapa nak tunggu, ayuh lakukan sekarang!

1. BELAJAR MENDENGAR

Satu sifat wanita yang memang tidak digemari lelaki adalah kuat membebel. Cuba belajar mendengar dan kurangkan bebelan anda. Lelaki jarang mahu berkongsi masalah mereka dengan sesiapa. Tapi sekiranya suami tiba-tiba mahu berbicara secara serius, berilah perhatian kepadanya. Ada masanya komen isteri tidak diperlukan pada ketika itu kerana suami sekadar mahu meluahkan bebanan yang ada di dadanya. ‘Telinga’ yang isteri berikan itu sudah cukup membuatkan suami rasa sedikit lega.

2. BERI SUAMI MASA UNTUK BERSENDIRI

Kadangkala apabila seseorang lelaki itu mempunyai masalah atau tertekan dengan sesuatu, apa yang dimahukan adalah ketenangan untuk dia bersendirian. Berikan suami ruang dan jangan menekannya dengan lebih banyak soalan kerana ini akan membuatkan fikiran suami lebih berserabut. Sekiranya dia mahu bercerita kepada anda, dia akan lakukannya setelah dia bersedia. Wanita yang faham dengan situasi pasangannya dan bertindak dengan wajar adalah wanita yang disenangi dan disayangi.

3. TUNJUKKAN CINTA DENGAN PERBUATAN

Kadangkala, perkataan sahaja tidak cukup untuk menyatakan cinta. Walaupun sudah berkahwin, sentiasalah menyemarakkan kasih sayang dan cinta anda berdua. Sudah berkahwin bukan alasan untuk anda tidak perlu melontarkan rasa cinta terhadap pasangan. Sesekali buat kejutan untuk suami dengan menghantar makanan kegemaran suami di tempat kerjanya. Buat suami rasa bangga dan cemburu pada orang sekeliling dengan cara anda melayannya. Ataupun mungkin anda menempah makan malam romantik walaupun bukan pada hari istimewa untuk anda berdua nikmati masa bersama.

4. MANJAKAN SUAMI

Sudah menjadi sifat seorang lelaki menyukai wanita yang pandai memanjakan mereka. Memanjakan suami merupakan tugas isteri. Beri urutan lembut di bahu ketika suami pulang bekerja ataupun urut kakinya ketika suami hendak tidur. Pasti layanan manja yang isteri berikan ini akan membuatkan suami bertambah sayang kepada anda.

5. JAGA PENAMPILAN DAN TINGKAH LAKU

Jaga penampilan dan tingkah laku anda di hadapan suami. Suami amat suka melihat isterinya sentiasa tampak bergaya dan menawan bukan hanya ketika keluar rumah, malah di rumah juga. Walaupun usia isteri semakin meningkat, bukan alasan untuk isteri tidak boleh bercantik untuk suaminya. Usahalah menjaga penampilan diri agar suami tidak jemu-jemu memandang dan memuji anda.

Selain penampilan, tingkah laku anda di luar juga harus ada batasnya. Ingat bahawa anda sudah bersuami dan merupakan isteri orang. Apa pun yang anda lakukan di luar akan membawa nama suami. Tingkah laku anda sama ada baik atau buruk boleh memberi kesan kepada nama baik dan maruah suami.

6. SETIA DAN TAAT

Bersikap setia dan sentiasa taat pada suami terutamanya ketika suami dilanda musibah yang menimpa dirinya. Sentiasalah memberi semangat kepada suami walau apa juga keadaan senang mahupun susah yang menimpa. Jatuh bangun seseorang suami itu kerana adanya seorang wanita di belakangnya.

7. SENTIASA BERSYUKUR

Bersyukurlah dengan apa yang telah diberikan oleh suami terhadap anda dan keluarga. Sentiasa ucap terima kasih kepada suami agar dia rasa dihargai dan dicintai oleh anda. Dengan cara ini, suami akan lebih mencintai anda sepenuhnya. Jangan sesekali menunjukkan rasa kecewa kepada suami kerana ini boleh membuatkan suami bersedih.


“Comel Part Tengok Duit RM1 Banyak, Siap Doa Tu.” Reaksi Yusuf & Alisa Buka Sampul Duit Raya Bikin Terharu!

Isu pemberian duit raya sering menimbulkan perbalahan, bahkan baru-baru ini Ada selebriti terkenal berkongsi jumlah yang diterima oleh anak menimbulkan pelbagai reaksi. Ada yang kurang senang rak kurang yang menitipkan ucapan tahniah atas rezeki tersebut.

Terbaru,Hanis Zalikha berkongsi reaksi anak-anaknya Yusuf Iskandar dan Alisa Aishah ketika mengira duit raya. Begitupun cara yang ditunjukkan oleh dua beradik ini membuatkan ramai yang teruja dan terharu.

Perkongsian yang dimuatnaik menerusi laman di TikTok ini, anak kepada pasangan selebriti terkenal itu kelihatan teruja saat membuka sampul duit raya sepanjang meraikan Syawal sejak 2 Mei lalu.

Yusuf dan adiknya benar-benar gembira termasuklah apabila melihat helaian wang RM1. Nampaknya pendekatan si ayah dan ibu yang tidak pernah mengajar meremehkan pemberian orang benar-benar berkesan.

Apa yang membuatkan warganet terharu dan kagum apabila Hanis Zalikha turut mengajarkan Yusuf sebaris doa pendek semoga Allah sentiasa memberikan kesejahteraan kepada semua orang yang membuat mereka gembira.

Cukup ringkas, namun didikan murni selebriti itu sebagai ibu bapa berjaya menerapkan nilai syukur dalam diri anak-anak mereka.

Ternyata perkongsian tersebut membuka mata ramai,bukan semua selebriti suka menunjuk-nunjuk.

Melihat reaksi sopan dan ikhlas dua beradik ini, rata-rata meluahkan rasa sebak. Bahkan ada yang turut memuji cara Hanis dan suaminya mendidik anak tentang adab-adab menerima pemberian orang.

Sumber:


Nad Zainal Syukur Ekzema Anak Makin Pulih, Dedah Wajah Anak Sebelum Dan Selepas Rawatan.

Hati ibu mana yang tidak sedih apabila melihat kulit anak bermasalah. Jika selama ini kulit anak bersih dan lembut, tetapi akibat masalah itu, mengakibatkan anak rasa tidak selesa.

Muat naik terbaru, pelakon Nad Zainal mengenai perkembangan anaknya yang mempunyai masalah ekzema telah meraih perhatian peminatnya.

Pelakon itu berkongsi dua foto menunjukkan perubahan kepada kulit anaknya setelah mendapat rawatan di sebuah klinik.

Katanya tujuan berkongsi gambar mengenai anaknya adalah hanya untuk memberi tahu perkembangan terkini anaknya.

Sebagai ibu sudah tentu Nad merasa gembira dengan perubahan positif anaknya. Katanya lagi, jika klinik itu serasai dengan anak, tidak perlu ke klinik lain.

“Gambar sebelum dapat rawatan dan selepas ke Klinik Jaya Tapah.. so tak perlu suggest klinik lain dah.. bertukar-tukar tangan dan doc.

“Cuma nak share perubahan positif sahaja mommies. tapi kalau nak share doc lain untuk mak mak lain boleh komen di bawah.. so far saya rasa happy dengan Klinik Jaya”

SEBELUM

SELEPAS

KONGSI TIP PEMAKANAN

Katanya lagi berkongsi tip pemakanan kepada peminatnya, kena elak  makanan laut, kacang, telur dan ayam hingga 3 tahun.

PEMINIT PUN SETUJU

Dalam pada itu, melihat perkongsian Nad Zainal, para peminatnya juga berkongsi turut mempunyai anak ekzema. Ada yang berkongsi petua dan tip pemakanan. Malah ada juga menitipkan doa buat anaknya.


“Kerja Bukan Sebab Bad Sakit, Dia Suruh Atau Terpaksa.” Ashira Perjelas Isu Bekerja Ambil Upah Cuci Pinggan

Keputusannya untuk bekerja dengan mengambil upah cuci pinggan serta ambil dan menghantar pesanan makanan di Puchong, Selangor mendapat reaksi ramai pihak.

Menjelaskan isu tersebut, akui Penyanyi Ashira, dia bukan terpaksa sebaliknya dia sendiri yang mahu bekerja.

Ashira,37, atau nama sebenarnya, Sharifah Nur Ashira Syed Abdul Aziz memuatnaik hal terus menerusi Insta Storiesnya.

Dia turut berterima kasih atas keprihatinan semua, begitupun Ashira memohon Warganet tidak lagi ‘menanda’ beberapa nama di media sosianya memandangkan dia masih boleh berusaha.

“Ok first saya tak terpaksa, tiada yang paksa. Saya yang nak kerja, ok?

“Second…boleh tak tolong jangan ‘tag-tag’ orang itu ini untuk beri bantuan kat saya? Saya tak memerlukan. Sungguh, saya sihat Iagi boleh usaha sendiri. Thank you atas keprihatinan korang. Tapi tolong saya ok?,” tulisnya.

Bahkan dia turut menambah, apa yang dilakukan bukan disebabkan masalah kesihatan yang ditanggung suami, penyanyi Bad Indigo ketika ini.

“Third. Jangan salah sangka atau mudah percaya dengan tajuk. Saya kerja bukan sebab Bad sakit, atau dia suruh, atau saya terpaksa.

“Bad tidak suruh saya kerja, tidak juga menghalang. Semua ni saya yang nak buat. Boring duduk rumah jer kena keluar jugak supaya minda sihat,” ujarnya lagi.

Malah, Ashira turut menjawab pertanyaan segelintir pihak berhubung ke mana duit yang diterima ketika menyertai program Gegar Vaganza (GV).

“Last… ada pulak yang tanya mana duit GV? Ok nak ingatkan saya nombor tujuh tau. Lepas tu GV dah setahun berlalu.

“Terima kasih semua yang mendoakan saya. Jangan risau saya ok. Semoga hari ni lebih baik dari semalam untuk anda semua dan semoga Allah permudahkan segala urusan korang, amin,” tulisnya lagi.

Terdahulu media melaporkan, Bad atau nama sebenarnya Badrol Izhan Yeop Abdullah, 46, berdepan kesukaran apabila lima jari kaki terpaksa dipotong akibat penyakit diabetes yang dialami.


“Kalau Tiada Waris, Please Mummy Becca Nak Jaga.” Rebecca Tawar Diri Nak Jaga Arfan Ziqri

Kisah si kecil bernama Arfan yang kehilangan ibu bapa akibat kemalangan jalan raya baru-baru ini mengundang simpati daripada pelbagai pihak. Malah ada yang mengatakan kesudian untuk menjaga si kecil yatim piatu ini.

Naluri seorang ibu yang tersentuh membuatkan,  Datin Rebecca Nur Al Islam antara salah seorang individu yang menawarkan diri untuk menjaga Muhammad Arfan Ziqri. Dia meluahkan hasrat tersebut menerusi perkongsian di laman sosial Instagram (IG) untuk menjaga Arfan sekiranya tiada waris berbuat demikian.

Dia yang memang sukakan kanak-kanak mengakui mahu memelihara anak kecil ini. Malah, pelakon berusia 33 tahun ini juga mempunyai anak angkat, Nor Adam Daniel, 11, dan Nor Aurora Riana, 10 bulan, selain dua anak tiri.

“Saya memang sayang dan sukakan kanak-kanak. Hati saya mudah tewas dengan anak kecil.

“Menjadi kebiasaan saya, jika ada anak kecil yang dilihat memerlukan perlindungan dan jagaan, mereka akan dibawa pulang ke rumah. Sekalipun sudah mempunyai anak kandung, saya seronok dapat menambahkan ‘zuriat’.

“Kalau tiada siapa yang sanggup menyalurkan kasih sayang buat mereka, saya sudi berbuat demikian,” katanya.

“Ya Allah,Berat Mata Memandang Berat Lagi Bahu Yg memikul🙏🌹Salam Takziah kepada Ahli Keluarga anak Ini,Dan Al Fatihah Buat Kedua Ibu Dan bapanya….tulisnya.

Perkara tersebut diluahkan selepas dia mengulang siar perkongsian dari Pencetus Umah (PU) Amin.

Allahyarham Lans Koperal Muhammad Syakiran Shamsuddin, 30, yang bertugas di Balai Polis Seksyen 6, Shah Alam, dan Nurul Ashikin Kamaruddin, 27, meninggal dunia selepas motosikal ditunggang mereka merempuh belakang sebuah lori dalam kejadian di Jalan Syed Putra, Kuala Lumpur, 29 Oktober lalu.

Kisah anak kecil ini menjadi tular kerana sekelip mata bergelar yatim piatu selepas kemalangan menyayat hati itu.


Cuba Membandingkan Rumah Tangga Kita Dengan Orang Lain, Bahaya Padahnya. Ni Pencerahannya!

Perkongsian ini bagus juga difahami oleh setiap pasangan suami isteri, sama ada yang baru berkahwin dan apatah lagi yang telah lama mendirikan rumah tangga agar lebih tahu untuk merasai bahagia dalam berkeluarga.

Ikuti perkongsian dan semoga kita dapat mendidik hati untuk tahu bersyukur dan menghargai pasangan sebaiknya.

Buat teman-teman solehah yang sudah bergelar isteri, mahupun yang bakal bergelar isteri.

Pelihara diri dari membandingkan rumahtangga kita dengan rumahtangga orang, pengemudi dan penghuninya tidak sama meskipun zahirnya tampak sama (ada suami, ada isteri dan mungkin anak-anak).

Bahtera kita dikemudikan oleh suami yang sudah pasti tidak sama dengan suami orang lain, maka pastinya rumahtangga kita berbeza jalan ceritanya seperti rumahtangga orang lain.

Pelihara dari cemburu atas riang ketawa dan bahagia yang terzahir pada orang lain, kerana kita tidak tahu kisah duka dan air mata yang mereka lalui sepanjang hari.

Pelihara dari cemburu atas kemewahan dan kejayaan yang terzahir pada orang lain, kerana kita tidak tahu kisah perit dan jerih yang mereka lalui sebelum hari ini.

Rumahtangga bukan mengenai seorang suami atau seorang isteri tetapi ia kisah lakaran dari sepasang suami isteri. Yakinlah, pasangan yang paling mencintai Allah akan paling mendalam cintanya terhadap pasangannya!

Orang yang cintanya mendalam kepada Allah, dia akan sentiasa melihat jalan kebaikan untuk berbuat bakti kepada pasangan tanpa mengharap balasan. Dia akan beri dan terus memberi khidmat kerana dia mencintai Allah dan sunnah Rasulullah maka dia mahu menjadi orang yang bermanfaat.

Andai benar cintamu mendalam kepada Allah dan Rasulullah, nikmatilah perjalanan yang telah Allah sediakan buatmu dengan pemberian seorang suami di sisimu.

وَمِنْ آيَاتِهِ أَنْ خَلَقَ لَكُمْ مِنْ أَنْفُسِكُمْ أَزْوَاجًا لِتَسْكُنُوا إِلَيْهَا وَجَعَلَ بَيْنَكُمْ مَوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِقَوْمٍ يَتَفَكَّرُونَ

Jumaah barokah, moga dilimpahi rahmat dan maghfirah dari Allah.

“Bahagia itu pada hati, jangan cari di hati orang lain apalagi di like, dan komentar.” -Tere Liye

Ummu Amir,
Jaga rumput halaman #SyurgaYangDirindui supaya sentiasa indah di mata sendiri.


Patutlah Asyik Tak Subur Je Bila Tanam Pokok, Pekebun Ini Senaraikan 6 Kesilapan Yang Sering Kita Buat. Take Note!

Ramai yang suka bercucuk tanam. Selain minat untuk bercucuk tanam tidak dinafikan juga dari menanam itulah akan dapat dituai hasilnya.

Sudah pastinya cara ini dapat membantu anda berjimat dalam perbelanjaan kerana tidak perlu lagi beli di kedai.

Namun kadang kala, tidak semua yang bernasib baik apabila tanaman tidak menjadi.

Apa kata ikuti perkongsian wanita ini yang menyenaraikan kesilapan yang mengakibatkan pokok tak tumbuh dengan subur.

6 KESILAPAN  SERING DILAKUKAN KETIKA BERCUCUK TANAM.

1)Kerap membubuh baja pada anak pokok yg belum matang usianya sehingga daun-daun pada anak pokok melecur spt terbakar dan daun menjadi kekuningan seterusnya layu dan gugur.

Jika ini berlaku,siram anak pokok dgn jumlah air yg byk utk menyahkn baja yg tlh diserap ke dlm tanah.

2)Membubuh baja organik @ baja NPK dlm jumlah yg terlalu byk.Baja NPK yg diperlukn hnyalah sesudu kecil mkn @bersamaan kurang drpd 15 butir baja.Baja organik pula biasanya sesudu kecil mkn atau sesudu besar mkn bergntung kpd jenisnya.

3)Suka menyiram tanaman dgn air yg byk.Akibatnya akar mmbusuk,tanah berlendir dan mngakibatkn kulat serta byk penyakit bawaan tanah.Masalah ini juga akn mngundang kedatangan semut dan anai anai serta ulat ulat halus dlm tanah.Jika ini berlaku,tanah perlu ditukar kpd tanah yg baru.

4)Mnggunakn pasu atau polibeg yg terlalu kecil utk pokok pokok yg ditanam.Akibatnya,anak pokok tidak dpt mmbesar dgn baik lantaran akar sangat terhad bergerak,pengudaraan di dlm pasu atau polibeg kecil mnjadi trlalu sempit.

5)Tanah yg terlalu sedikit di dlm pasu atau polibeg sedangkn pokok yg ditanam adlh jenis berakar tunjang.Hal ini tidak sepatutnya terjadi kerana pokok yg berakar tunjang memerlukan tanah yg banyak.Tanah sepatutnya diisi hingga ke permukaan pasu atau polibeg.

6)Tidak mmbuang daun daun tua di bawah cabang Y.Akibatnya,byk nutrien dihabiskn ke bhg bhg daun di bawah cabang Y.Hal ini mnybbkn nutrien tidak sampai ke bhg bunga dan buah.
Semoga bermanfaat.


Atasi Masalah Berat Badan & Buang Angin Dengan Tiga Bahan Ni.  Mudah & Jimat, Elok Juga Untuk Sembelit!

Jom saya kongsikan sedikit tips untuk kurangkan berat badan
Angin-angin dalam tubuh terkeluar lepas minum jus ni. Lega weh
Yang paling best perut boroi dah tak de
Timbangan pun dah turun. syokkkk tauuu
Senang dan menjimatkan. Tak payah beli produk mahal2
Buat sendiri kebersihan terjamin.
Jom pakat-pakat amalkan. Semoga bermanfaat
Resepi di gambar yer
Tak faham nanti leh tanya tau

Sediakan bahan2 berikut

1-2 biji lemon (bergantung pada banyak mana kita nak buat)
Halia seketul ikut kesesuaian. Banyak pun takpe nanti angin lgi cepat keluar.. Haha
3-5 keping Asam
5-7 biji asam boi putih (bgntung pada masing2. Saya letak k asam boi sebab tak nak rasa msam asam keping tu banyak sangat. Nak seimbangkan rasa masam tuu)

Basuh bersih semua bahan tadi.. Toskan

Siap basuh dan potong bahan bahan tadi

Masukkan air sebanyak 5 cawan.. Rebuskan semua bahan2 tadi

Biorkan mendidih sehingga paras air surut mencecah 2-3 cawan
Kacau sebati. Tutup api

Biarkan sejuk suam2 gituuu.. Hihi

Ok.. Bila dah sejuk leh lah simpan yang lebih dalam peti ais tau

Nanti nak minum keluarkan jer.. Biorkan habis suhu sejuk tu dulu baru leh terus minum..

Dah buleh minum. Rasa sedap masam2 pedas gitu.

Masuk dalam mulut memang masam tapi masuk dalam perut terasa kehangatan nye tuu. Maklumlah ada halia kan..

Tak sampai 15 minit dah sedawwaa tau. Keluar sgala angin2 monsun dalam tubuh

Ingat. Jgn jauh dari tandas yer.. Nti nak membuang tau. Takut tak sempat. Hihihi

Amalkan minum pagi dan petang slps makan malam..
Memang terkeluarlah segala harta2 pusaka dalam tubuh tuu. Haha
Yang sembelit pun leh cuba.. Memang terbaikk

Selamat.. Mencuba


“Bila Puasa Abah Cat Batu, Mak Jahit Langsir.” Rumah Pusaka Arwah Mak Abah Gamit Kenangan, Warganet Sebak!

Kenangan perlu ada dalam hidup untuk dikenang. Sama ada kenangan manis atau kenangan pahit.

Kenangan menyambut hari raya ketika zaman kanak-kanak merupakan nostalgia pastinya ia adalah satu kenangan yang tak dapat dilupakan oleh sesiapa pun.

Begitu juga dengan wanita ini menerusi perkongsiannya mengimbau kenangan meraikan Hari Raya bersama arwah ibu bapanya.

Rumah pusaka arwah mak & arwah abah
Bila bulan puasa ni,teringat dulu2 mesti arwah abah cat batu2 kat rumah..nanti bau cat je sepanjang hari tu.

MOMEN RAI HARI RAYA

Arwah mak pulak,klu tak jait langsir tahun tu (2 tahun sekali tukar langsir,sbb tingkap banyak) mesti buat kuih tart.kuih tart dia sedapppp,lembut rapuh n jem nenas penuh.bila sampai ke raya,tinggal separuh telap dah tart dia.kdg2 mak siap pesan,yg dlm tapawer pink tu jgn mkn,tu untuk bg org yg dah oder.klu x pesan,mmg abessss.sebab sy n akk suke pilih jem nenas yg paling banyak n penuh

Tapi sekarang dah x de dah semua tu..bila balik ke rumah tu,sepi je.kalau dulu,pagi2 da dengar mak / abah garuk daun kering kat luar.nanti da siap kumpulkan daun2 kering tu..bakar.bau asap tu besttt..sbb dia bakar daun kn tapi sebelum dia nak bakar tu,mesti dia jerit dulu nama saya atau adik.suruh ambil kan surat khabar utk bakar daun2 tu.tak pun,soh ambilkan lighter sebab lupe nk bawak sekali.aduhhh menggamit btl kenangan tu..

KENANGAN MASA SAHUR
Lagi satu waktu sahur, mak kejut je mesti tengok makanan da berasap atas meja.x payah tolong masak dah..tinggal masuk mulut je plg best klu mak masak nasi goreng..simple je.tp sedapppp..smpi sekarang sy x dpt nk buat nasi goreng rase yg sama mcm tu.
.
Kalau nk cerita banyak sgt.sampai tak tahu nk cerita yg mana satu apepun,semua kenangan tu tak akan berulang lagi..simpan rapi2 dalam kotak memori.
.
Sekian dr saya,anak felda.


Cantik Tak Kenal Usia! Kumpulan Syarikat 1 Doc Lancar Mesin Rias Pico-Pulse “ONE DOC – PICO 250”

Tanyalah kepada mana-mana wanita pastinya semuanya mahu tampil cantik. Nyata, fitrah wanita sukakan kecantikkan dan keindahan. Bahkan rata-rata wanita yang meniti usia 40-an tetap menjaga penampilan diri tanpakan mengabaikan aspek kecantikkan.

Semua wanita dan juga lelaki pastinya inginkan kulit yang lebih anjal, licin, dan mulus tanpa sebarang masalah kecantikan antaranya jerawat, pori-pori, pigmentasi, dan penuaan. Lantaran itu, ada segelintir sanggup memperuntukkkan sebahagian perbelanjaan bulanan untuk rawatan diri. Tak salah untuk kita manjakan diri. Yang pasti, aura cantik itu tidak kenal usia!

Terkini, Kumpulan Syarikat 1 Doc (One Doc) telah melancarkan mesin rias Pico-Pulse, terkini dan tercanggih yang pernah dibangunkan di Korea untuk pasaran di Malaysia iaitu “ONE DOC – PICO 250” hasil kerjasama antara One Doc dengan Won Tech Co., Ltd. (WonTech) merupakan sebuah syarikat tersenarai awam dari Korea. Pada masa yang sama, One Doc juga melancarkan program latihan yang dikendalikan oleh pakar rias dari Korea bagi manfaat penata rias tempatan.

One Doc merupakan pusat Sistem Latihan Dual Nasional (SLDN) yang diiktiraf oleh Jabatan Pembangunan Kemahiran Kementerian Sumber Manusia dan akan dikendalikan oleh One Doc Academy.

Sistem Latihan Dual Kebangsaan (SLDN) merupakan teknik latihan berasaskan pendekatan industri dan dijalankan melalui usaha kerjasama antara syarikat perniagaan dengan institusi latihan. Latihan yang disediakan melalui SLDN ini melibatkan dua persekitaran pembelajaran yang berbeza, dengan 70% tumpuan diberikan kepada latihan praktikal di tempat kerja sebenar manakala lagi 30% melibatkan pengajian teori.

Majlis pelancaran ini dihadiri oleh Yang Berhormat Tuan V. Sivakumar, Menteri Sumber Manusia, diserikan dengan ketibaan YAM Tengku Dato’ Seri Baderul Zaman Ibni Almarhum Sultan Mahmud Al-Muktafi Billah Shah, Pengerusi Kumpulan One Doc.

“ONE DOC – PICO 250” – Terhangat di Pasaran

“ONE DOC – PICO 250” merupakan mesin rias terkini dan tercanggih yang dibangunkan di Korea dengan fungsi baharu yang tiada dalam mesin PICO Pulse sebelumnya. Mesin ini dilengkapi dengan 5 ciri baharu iaitu Penetapan Kadar Nadi, Kesan Fotoakustik Berkesan, Persis, Tanpa Kesakitan, dan Pecahan Optik Teraruh Nadi (PIOB).

Dari segi Penetapan Kadar Nadi, “ONE DOC – PICO 250” merupakan yang terpantas di dunia kerana penetapan kadar nadi mesin ini jauh lebih pendek berbanding dengan yang sebelumnya. Oleh sebab kadar nadinya lebih pendek, mesin ini menawarkan kesan fotoakustik yang berkesan dan mengekang pembentukan pigmen dengan kepersisan yang jitu.

Sekalipun kadar nadi yang ditetapkan adalah yang terpantas, namun proses ini tidak menyakitkan kerana kadar nadi yang singkat kurang menghasilkan haba sehingga mengakibatkan kerosakan terhadap tisu di sekitar. Hal ini mengurangkan risiko komplikasi terhadap pengguna, ini merupakan berita baik untuk pelanggan yang sentiasa ingin kekal cantik mahupun pengguna buat kali pertama.

Ciri Pecahan Optik Teraruh Nadi (PIOB) pula diperkenalkan untuk mengekang pembentukan pigmen dengan lebih mantap, serta menggalakkan penghasilan kolagen sama ada untuk pengguna wanita dan lelaki supaya dapat memperoleh kulit yang lebih anjal, licin, dan mulus.

Sesungguhnya, manfaat “ONE DOC – PICO 250” tidak terhitung. Mesin ini menggunakan sedikit tenaga untuk mendapatkan hasil yang lebih mantap, mengurangkan pembentukan pigmen dengan kesan peremajaan yang memberangsangkan dalam tempoh yang singkat namun dengan hasil yang jitu, dan kurang masa henti untuk mendapatkan kulit yang lebih menawan. Mesin ini sesuai digunakan sama ada untuk lelaki dan wanita tanpa mengira jenis kulit, termasuk individu yang memiliki kulit sensitif atau menghadapi masalah kulit.

Destinasi Pemantapan Kemahiran – One Doc Academy

One Doc Academy menawarkan latihan untuk penata rias belajar cara menggunakan “ONE DOC – PICO 250” untuk meneliti analisis kulit dan belajar cara rundingan yang betul daripada pakar rias profesional dari Korea dan perunding tempatan terlatih. Latihan ini bakal dijalankan secara fizikal, meliputi sesi teori dan praktikal serta latihan lapangan dalam tempoh tiga bulan.

Selain daripada belajar tentang cara penggunaan mesin rias Pico-Pulse “ONE DOC – PICO 250”, peserta juga bakal diajar dengan subjek lain seperti elektroterapi wajah, perkhidmatan rias wajah secara manual, serta penggunaan mesin lain untuk menata rias melalui teknik dan teknologi terkini.
Melalui program latihan ini, penata rias dapat mengasah kemahiran dan meningkatkan tahap profesionalisme masing-masing sekaligus menjadikan mereka lebih cekap menangani cabaran dalam pasaran kecantikan, setanding dengan 80,000 profesional dalam industri.

Setelah tamat program latihan, penata rias akan menerima pensijilan yang diiktiraf di peringkat antarabangsa oleh Jabatan Pembangunan Kemahiran (JPK), Kementerian Sumber Manusia (KSM). Melalui pensijilan ini, penata rias bakal memperoleh peluang pekerjaan yang lebih cerah dalam industri kecantikan.

“One Doc teruja untuk melancarkan mesin kecantikan Pico-Pulse “ONE DOC – PICO 250” dan program latihan untuk pakar kecantikan di Malaysia,” ujar Dr Michael Ong, Pengasas/Ketua Pegawai Eksekutif Kumpulan Syarikat One Doc.

“Kami menetapkan misi untuk mengasah kemahiran dan pengetahuan yang diperlukan oleh penata rias supaya lebih menyerlah dalam industri kecantikan di samping melengkapkan mereka dengan kemahiran teknologi dan teknik terkini. Mesin Pico-Pulse “ONE DOC – PICO 250” merupakan inovasi terkini dalam industri kecantikan dan sesuai digunakan oleh sesiapa sahaja yang berhasrat untuk melonjakkan kemahiran ke peringkat seterusnya,” kata Dr Michael Ong.

Kementerian Sumber Manusia sedang mempertimbangkan penambahan teknologi One Doc – PICO 250 dalam silibus NOSS semasa, meliputi Bidang Kecantikan, Bahagian S96, Bidang: Terapi Kecantikan kerana One Doc – PICO 250 merupakan teknologi tercanggih masa kini.

“Kementerian percaya penetapan piawaian dan akreditasi bagi sektor baru muncul dalam era transformasi teknologi kini penting. Piawaian ini dapat menjamin penyediaan latihan yang berkualiti tinggi, bahkan latihan tersebut perlu cukup menyeluruh dan praktikal untuk menampung sesi menata rias yang diiktiraf.

“Pendekatan modular ini bakal menyediakan asas latihan vokasional yang mantap demi membolehkan Malaysia bangkit sebagai peneraju dan hab kecantikan yang terulung di rantau ini,” ujar Yang Berhormat Tuan V. Sivakumar.

Menurut YB juga, program latihan ini merupakan batu loncatan untuk mengubah Malaysia menjadi destinasi pelancongan kecantikan yang terbaik di dunia setanding dengan Korea. “Kita memiliki kelebihan dari segi tawaran kos yang lebih rendah untuk menjadi salah satu tarikan utama lebih ramai pelancong ke negara sekaligus mempertingkat ekonomi Malaysia,” beliau menambah.

Jabatan Pembangunan Kemahiran melalui Kementerian Sumber Manusia ditubuhkan untuk menerajui pembangunan sumber manusia yang berkemahiran di peringkat global. Misi JPK adalah untuk mewujudkan pekerja berpengetahuan tinggi dengan kelebihan daya saing.

Untuk mencapai matlamat ini, salah satu objektif JPK adalah menyelia dan mengawal selia pelaksanaan latihan kemahiran dalam menghasilkan pekerja berkemahiran yang diiktiraf di peringkat kebangsaan dan antarabangsa. Oleh itu, kerajaan kini aktif bekerjasama dengan organisasi termasuk sektor swasta seperti One Doc demi merealisasikan matlamat ini.

“Saya benar-benar mengiktiraf usaha murni One Doc untuk membawa masuk pengetahuan dan mesin bertaraf dunia dari Korea demi manfaat komuniti industri kecantikan di Malaysia,” tambah YB.

Program latihan ini hanya terdapat di One Doc Academy di Puchong, Selangor. Program ini terbuka kepada sesiapa yang berminat dalam industri kecantikan dan bersemangat untuk mengasah kemahiran dan pengetahuan masing-masing. Pakar dari Korea akan membuat kunjungan ke One Doc Academy setiap tahun untuk mengendalikan latihan.

Pelancaran mesin rias “ONE DOC – PICO 250” dan program latihan Pico-Pulse yang disediakan untuk penata rias merupakan suatu langkah besar dalam memajukan industri kecantikan di Malaysia. Mesin rias dan program latihan tersebut dijangka dapat membuka lebih banyak peluang pekerjaan, mempertingkat kualiti industri kecantikan, serta menjadikan Malaysia hub pelancongan kecantikan pilihan. Untuk mendapatkan maklumat lanjut, sila layari laman web One Doc Group di www.onedoc.com.my.


Peminat Bunga Ni Turunkan Ilmu Jaga Pokok Orkid, Ada 6 Tip Perlu Buat!

Buat pengemar orkid dan baru berjinak-jinak nak mencuba menanam dan menjaga pokok bunga ini di halalaman rumah, bolehlah dicuba tip dan petua yang dikongsikan oleh salah seorang peminat tanaman orkid ini.

Disenaraikan ada 6 tip semuanya yang perlu dilakukan untuk pastikan bunga orkid yang hendak ditanamn segar bugar dan berbunga cantik. Untuk itu, jom semak satu persatu.

TIPS PENJAGAAN POKOK BUNGA ORKID

TIPS 1-Bagi orkid yang jenis memanjat atau epifit, arang adalah medium yang sesuai. Sebelum menanam, pecahan arang perlulah direndam semalaman utk menghilangkan garam yang biasanya terdapat di dalam kayu bakau.

TIPS 2– Batang pokok paku pakis gajah digunakan untuk tanaman orkid yang tergantung. Ia mampu menyimpan air dalam jangka masa yang lama.

TIPS 3– Gunakan baja organik untuk menguatkan akar-akar orkid dan ia memberi tumbesaran yang baik.

TIPS 4- Jika bunga mula nampak layu, segera cantas atau potong untuk mengalakkan pertumbuhan tunas baru. Guna gunting yang tajam dan bersih untuk mengelak penyakit

TIPS 5– Siram pokok orkid pada waktu pagi dan petang, tidak perlu berlebihan. Sekadar medium lembab. Lebih mudah jika siram menggunakan sprayer. Jangan siram pada lewat petang, dikhuatiri air akan bertakung dlm daun dan akan menyebabkan daun dan batang menjadi lembik.

TIPS 6– Pengudaraan dan pencahayaan juga sangat penting. Ia sesuai ditanam diluar halaman rumah yang teduh dan berangin.

sumber : Ain Hasan Via KGTTS


“Alhamdullillah, Syukur Sangat.” Dr Sheikh Muszaphar & Dr Halina Bakal Timang Anak ke-7!

Rezeki bukan sahaja berbentuk harta dan segala rupa bentuk kebendaan semata, rezeki juga termasuk ilmu pengetahuan, kasih sayang, kebahagiaan, anak, isteri, kesihatan dan kegembiraan.

Begitu juga buat Datuk Dr Sheikh Muszaphar dan isteri. Muat naik terkini Datuk Dr Sheikh Muszaphar menarik perhatian ramai di instagramnya.

Beliau memuatnaik video isterinya berbisik kepadanya berserta kapsyen ringkas penuh makna.

Nyata bisikan itu adalah memberitahu bahawa mereka bakal menimang cahayamata ke-7! Rezeki buat pasangan ideal ini!

BAKAL TIMANG ANAK KE 7

Siapa sangka dalam tempoh dua tahun, pasangan bahagia ini bakal menimang cahayamata ke-7!

Video berbisik yang dimulai dengan isterinya memberikan khabar gembira itu, kemudianya di susuli kepada anak-anaknya.

Kelihatan anak-anaknya yang masih kecil teruja dan gembira untuk menyambut kehadiran ‘orang baru’ dalam keluarga mereka.

“Alhamdulillah. Syukur sangat. Everyone is excited
Semoga dipermudahkan. Amiinn.”- Dr. Sheikh Muszaphar

Untuk rekod, Dr Sheikh Muszaphar, 50 tahun, dan Dr Halina, 41 tahun, mendirikan rumah tangga pada 10 Oktober 2010.

Hasil perkahwinan itu, mereka sudah dikurniakan enam  cahaya mata iaitu Sophea Isabella, 9 tahun, Sophea Natasha, 7 tahun, dan anak kembar lelaki iaitu Sheikh Adam dan Sheikh Noah, berusia tiga tahun serta sepasang kembar, Sheikh Eussoff dan Sophea Emilia berusia dua tahun.

WARGAYAMA UCAP TAHNIAH


Guna Mask DIY, Risiko Jangkitan Lebih Tinggi. Ini Alasannya!

Umum mengetahui, saat ini kita disarankan memakai mask untuk menjaga kesihatan. Selain menggunakan mask yang ada dijual dipasaran, ada juga yang memilih untuk membuat sendiri mask dengan menggunakan fabrik.

Pun begitu, sebelum memilih untuk menggunakan mask jenis tersebut, baik sekiranya memahami info yang dikongsikan oleh Public Health Malaysia. Semoga bermanfaat.

Sekiranya anda menggunakan topeng muka jenis DIY atau jenis kain yang dijahit pastikan penggunaannya tidak melebihi 3 jam dan pastikan ia dibasuh dengan bersih & dijemur sebelum dipakai semula.

Kajian yang dilakukan terhadap penggunaan topeng muka jenis ini mendapati ia tidak mampu melindungi dari jangkitan penyakit malah mungkin menyebabkan risiko jangkitan lebih TINGGI.

Ia kerana topeng muka jenis kain DIY ini mempunyai tahap retensi kelembapan yang tinggi yang menyebabkan kuman boleh berkumpul.

Ianya juga mungkin tercemar dengan kuman apabila topeng ini dibuka , diletakkan di atas meja, dalam poket atau beg, kemudian dipakai semula ke muka.

Namun ia mampu menapis partikel pencemaran yang besar , cahaya matahari dan bau busuk persekitaran.

Utamakan basuh tangan berbanding topeng muka sebagai kaedah pencegahan.


Elak Anak ‘Naik Lemak’, Ibu Terpaksa Jadi Kejam Ajar Mereka Buat Kerja Rumah. Barulah Ada Sifat Bertanggungjawab!

‘Takpe la kecil lagi, nanti dah besar pandai la diorang berdikari’. Pernah tak dengar orang sebut, atau anda sendiri sebut ayat ni?

Salah tau sebenarnya. Ibu bapa sekarang ni rata-rata suka manjakan anak. Sanggup buat itu ini untuk anak, alasannya seperti ayat yang kat atas tu la! Lepas tu bila anak ‘naik lemak’ mula la nak salahkan diorang balik. Padahal dah terang-terang tu salah ibu ayahnya.

SAYA MUNGKIN IBU YG KEJAM KERANA:

1)Anak2 sy bergilir setiap mlm selepas mkn malam sorg akan basuh pinggan mangkuk periuk kuali, sorg lagi buang sampah kunci pagar.

2)Sy suruh anak2 gaul nasi dgn ikan bg kucing2 kt rumah mkn. Atau bersihkan sangkar. Sy ckp sama2 bela so xadil klau mama sorg je yg uruskan kucing.

3)anak2 basuh kasut sekolah sendiri.

4)lps makan basuh sndr sendiri, lap dan kemas sndr klau tumpah.

5)kemas bilik, lipat baju sndr, jemur kain baju. Hari mggu dorg basuh sndr baju sekolah, clorox, nila, jemur sndr.

6)Baju sekolah pun gosok sndr sejak darjah 4.

7)nak minum air manis, buat sndr.

8)ajar anak2 guna dapo, br bljr basic je goreng telur.

9)petang2 siram pokok

10)semggu @ 2mggu sekali sental bilik air kt dapo. Sbb dorg je yg guna bilik air tu.

11)Sy xpernah rebus air panas utk anak2 mandi pagi g sekolah. Mandi je air sejuk. Menangis pun menangis la.

12) time dorg xbz akak mntk tlg packing magnet. Upahnya duit atau belanja mkn.

KEJAM..? TAPI HASILNYA..

1) Anak2 dh ada rasa tggjwb. Dah pandai basuh pinggan sendiri. 1 hari akk speechless sbb anak yg 5thn lps mkn dia basuh sndr. Dan bersih dia basuh. Dia kata dia tgk along basuh dia tiru.

2) Kebetulan friskis kt rumah hbs. Angah ajak pegi kedai runcit beli friskis rm2 guna duit tabung dia, dia kata kesian ada kucing kurus dgn anak2 kecik kt sekolah.

3) Si kenit yg 5thn tu bgn awal btl hr mggu tu. Mama yg ngantuk sbb bgn awal terlelap kt bilik. Last2 dia kejutkan mntk bukak pintu sbb nk jemur kasut. Dia dh siap basuh kasut sekolah pkl 8pg!!

4) Suatu hari nmpk si kecik kalut dgn kain, mop, rupanya air dia tumpah dia lap sndr.

5) ptg tu cari kenit xjmp, rupanya kt luar angkat kain baju yg dia punya je, dia longgok kt dpn tv pastu dia lipat sndr sambil tgk ultraman. Pastu angkut simpan dlm robok dia.

6) anak2 dh pandai gosok baju sekolah utk semggu terus pd hari mggu.

7)bkn setakat dh pandai buat air milo, nescafe atau teh, dorg jgk dah pandai buat aiskrim malaysia, kdg2 perisa milo, kdg2 perisa nescafe atau jagung. Yg selalu jd kepala si along. Tgh2 hari blh plak dorg bancuh teh o ais 1jag.

😎 Dh pandai goreng telur, dorg mntk ajar masak nasi dgn maggy plak.

9) anak2 plak yg tanya, mama pokok tu dh siram ke, mama bendi tu dh besar angah petik ye..

10) kenit blk sekolah bkn main lama dia mandi. Akak bebel mandi lama2 dia kata bkn mandi la basuh bilik air.. tgk ni bersih dah. Yup, terkujat time tu. Dgn lubang jamban sekali dia sental. Xgeli pun. Putih berkilat.

11) skrg nk pegi sekolah pg2 kenit mandi air sejuk. Pkl 6pg. Relax je..

12) sesekali akak bwk dorg pegi mr diy akak bg dorg duit sikit. Upah dorg tlg akak buat keje. Beli la apa yg dorg suka tp bermanfaat. Selalunya dorg beli stationary atau buku. Pernah jgk, anak tolak bila akak bg duit upah. Anak ckp xpelah ma, angah ikhlas tlg mama. Sbb mama pun penat buat keje.

Yg kita yg ajar ialah rasa tggjwb. Rasa berdikari dan xpyh disuruh. Kita nk pupuk rasa sayang anak2 pd persekitaran dia. Anak2 akan buat tanpa kekok klau dia dh terbiasa. Dan anak2 akak tu semuanya LELAKI. Dan kerja2 yg akak ajar dorg buat tu dari zaman berzaman tok nenek kita duk ajar kerja anak2 perempuan. Maka anak lelaki nk buat apa pun xreti. Bila dia dh besar pinggan sebiji pun dia akan tggl utk mak atau bini yg basuh. Suatu hari akak panggil anak2, akak ckp mama mntk maaf la klau mama suruh korg buat byk keje. Mama cuma nak korg pandai berdikari klau suatu hari mama tiba2 dh xde lg. Sekurg2 korg dh pandai hidup sndr. Harap2 la kekal perangai dorg ni sampai besar.


Usah Biarkan Ada Duri Dalam Perhubungan Mentua-Menantu. Ini 10 Cara Jadi Menantu Favourite!

Macam-macam cerita kita dengar tentang hubungan menantu dan mentua.  Ada yang manis, ada pula penuh dengan kemarahan dan kekecewaan.

Alangkah bertuah menantu dan mentua yang hubungannya sentiasa wangi dan mesra.  Dan betapa pedihnya bagi mereka yang hubungannya sentiasa panas dan meruncing.

Apabila menantu dan mentua tidak sebulu, orang lain dalam keluarga akan turut sama merasakan tempiasnya, terutama anak@pasangan dan juga cucu-cucu yang ada.  Tentu tidak menyenangkan apabila cucu-cucu atau anak-anak melihat nenek dan orang tua mereka bermasam muka serta tidak bertegur sapa.

Ada beberapa perkara penting yang perlu kita pahat di kepala dan juga jiwa:

Bagaimana Menghapus ‘Duri’

Jadi bagaimanakah cara terbaik untuk menghapuskan racun dalam hubungan menantu-mentua ini

Bagaikan panglima perang, baik menantu mahupun mentua sepatutnya bijak dalam mengatur ‘strategi’ untuk memenangi hati pihak yang satu lagi.  Kalau anda menunjukkan sikap bermusuhan, pasangan atau anak anda pasti memandang serong pada anda biarpun anda di pihak yang betul. Lantaran itu sikap dan keperibadian anda perlu dijaga agar anda di pihak yang `menang’.

Jangan sekali-kali bersikap kurang ajar.  Ia hanya akan memalukan diri sendiri.  Juga tidak akan memberi sebarang kebaikan kepada menantu mahupun mentua.  Namun jika hubungan anda berdua sangat `buruk’ elok juga perkara ini dibincangkan dengan pasangan mahupun seseorang yang anda percayai boleh membantu.

Pihak ketiga ini sepatutnya mencari jalan yang terbaik untuk menyelesaikan masalah tentang hubungan menantu-mentua ini.  Mungkin jalan yang terbaik adalah bersemuka dengan kedua-dua pihak untuk mencari akar umbi masalah.  Bagaimanapun anda harus sedar bahawa tugasnya tidak mudah, bak kata pepatah bagai menarik rambut dalam tepung, ia perlukan ketelitian dan diplomasi.

Kadang-kadang tanpa kita sedar sikap kita yang berlagak pandai ataupun besar kepala membuatkan hubungan jadi tidak sejahtera.  Sentiasalah bersikap merendah diri dan mengeluarkan kata-kata yang lembut dan bersopan.

Mengalahlah jika itu satu-satunya jalan yang boleh memulihkan hubungan menantu atau mentua.  Biar orang nampak seolah-olah kita kalah tetapi hakikatnya kita menang besar kerana berjaya memenangi hati individu yang selama ini menjadi `duri’ dalam kehidupan kita.  Ingatlah selalu bahawa `mengalah bukan bererti kita kalah’!

Baik menantu mahupun mentua sepatutnya apa juga perasaan yang kita rasakan terhadap satu dengan lain seharusnya dipendamkan sahaja.  Kita seharusnya sedar bahawa hubungan kita bukan sahaja berkisar antara kita berdua, tetapi juga dengan anak dan cucu.  Mereka menyayangi kita (ibu ataupun nenek mereka) tanpa sebarang sempadan.

Lantaran itu kata-kata negatif yang kita keluarkan terhadap menantu mahupun mentua boleh meninggalkan kesan tidak elok.  Mereka pasti berasa keliru dan sedih mengapa dua orang yang mereka sayangi saling bermusuhan.

10 cara jadi menantu favourite!

Apabila berdepan dengan ibu mertua, jangan sesekali menarik muka masam sebaliknya berusaha untuk senyum seikhlas mungkin. Ini kerana bimbang ibu mertua terasa hati walhal punca anda monyok tidak ada kaitan dengannya. Jadi perlu senyum sentiasa walaupun dalam hati anda tidak begitu gembira.

Anda sangat tidak digalakkan untuk masuk campur dalam perihal anak menantunya yang lain selagi apa yang berlaku itu tidak bertentangan dengan syariat. Elakkan bergosip dan menjadi batu api kerana tersilap langkah, ia akan memakan diri anda sebagai menantu. Jadi, berbaik-baiklah dengan mertua dan ipar-duai yang lain.

Untuk mengambil hati mertua, anda tidak boleh kedekut sebaliknya perlu bermurah hati misalnya belikan ibu mertua hadiah, pakaian atau paling kurang barang keperluan rumah. Anda juga boleh beri wang kepadanya untuk dia berbelanja.

Ingat, di rumah mertua anda perlu ringan tulang! Bangun awal pagi, solat Subuh dan segera bantu ibu mertua di dapur  untuk menyediakan sarapan pagi. Anda juga perlu tunjuk skil memasak dan soal sedap atau tidak itu bukan keutamaan. Yang penting anda rajin ke dapur.

Sebagai ibu, hati mana yang tidak gembira jika anak menantu selalu menghubungi atau menziarahinya. Selain bertanya khabar, sebagai menantu anda juga boleh bertanya pendapatnya tentang sesuatu perkara misalnya yang melibatkan anak-anak anda yakni cucu-cucunya. Sesekali anda juga boleh bertanya resipi kegemaran suami anda yang juga anak kesayangannya. Pasti ibu mertua anda gembira.

Asyik anda sahaja layan suami! Sesekali berilah peluang untuk ibu mertua melayan anaknya misalnya ketika anda balik kampung. Bukan setiap hari ibu mertua anda berpeluang layan anak lelakinya seperti zaman bujang mereka dulu. Jadi biarkan jika ibu mertua manjakan suami anda. Cemburu biarlah bertempat!

Isteri yang baik dan bijak adalah isteri yang pandai menjaga aib suaminya. Jadi, elakkan memarahi suami di depan ibunya walaupun apa yang dilakukan suami ketika itu benar-benar menyakitkan hati anda. Kawal emosi anda depan ibu mertua! Usah sesekali memperkecilkan suami di depan ibu mertua anda dan adik-beradiknya yang lain. Ini boleh memberi gambaran positif pada ibu mertua anda bahawa anda seorang yang sangat menghormati suami.

Usah biarkan kerana mulut badan binasa! Jika anda seorang yang dikategorikan sebagai ‘mulut lepas’, anda dinasihatkan agar kurang bercakap. Dan pastikan anda sentiasa alert apa yang bakal diperkatakan anda, bimbang ia mengecilkan hati ibu mertua. Fikir sebelum bercakap!

Sebagai menantu yang baik, anda perlu dahulukan ibu mertua anda dalam apa jua keadaan. Sebagai contoh mudah, apabila ibu mertua naik kenderaan bersama anda, pelawa dia untuk duduk di hadapan iaitu di sebelah anaknya. Beri dia peluang bersembang dengan suami anda dan sesekali anda duduk di belakang bersama anak-anak tidak mengapa.

Hati seorang ibu pasti gembira jika ada orang lain yang selalu memuji anaknya. Jadi, anda perlu selalu memuji kebaikan suami anda di depan ibu mertua. Sesekali ucaplah begini, “Syukur sangat Allah beri suami sebagai jodoh saya. Pandai sungguh mama didik dan ajar dia. Saya rasa sangat beruntung dapat suami macam dia”

Sumber: Majalah Keluarga Januari 2016


Cara Praktikal & Mudah Simpan Cadar, Pasti Jimat Ruang. Ikuti Trik Ibu Ini

Apabila rumahtangga kemas dan bersih, munculnya kebahagiannya. Suami pastinya gembira apabila melihat rumah sentiasa punya susun atur yang tenang. Kuncinya adalah daripada kerajinan seorang isteri. Ia termasuk kekemasan dalam bilik tidur dengan cadar yang pelbagai corak.

____________________________________________________________________

Pengurusan cadar/comforter, ini tips Hani

✅sediakan rumah masing-masing
✅labelkan
✅simpan mengikut kategori , ini kategori cadangan hani : selimut/ cadar/ cadar patchwork/ set comforter/ quilt and cover/ toto/ ekstra bantal/ ekstra sarung bantal.
✅semasa melipat cadar, simpan sekali dengan sarung bantalnya satu set.
✅tips beli cadar : Kadang2 bantal bilik tidur kita ada empat Tapi dalam satu set ada diberi dua sarung bantal (unless mmg kita beli set cadar dgn empat bantal lah ya haha) so masa beli set cadar tu beli sekali set sarung bantal sahaja yang plain sedondon dengan corak set cadar. Masa melipat cadar, simpan sekali set sarung bantal plain ni sebagai satu set
✅tips beli cadar patchwork : beli satu saiz lebih besar dari original kalau risau tak muat. Tp elok tanya penjual saiz dulu lah hehe
✅boleh belajar lipat cadar (fitted sheet) dengan betul (tengok kat gambar dan youtube)
✅gunakan beg vakum untuk menjimatkan ruang
✅cadar2 ni kalau ada ruang simpan di bilik masing-masing samada dalam laci bedside table. Kalau cadar untuk bilik anak simpan dalam bilik anak.
✅jangka hayat bantal sepatutnya ialah 3 tahun, lepas 3 tahun boleh consider tukar bantal baru, kecuali bantal busuk (haip, jangan sentuh haha)
✅sediakan sepasang bantal untuk tetamu (sudah memadai)
✅yang tanya apa keperluan untuk bilik tetamu: sepasang bantal, satu set cadar bersama sarung bantal dan selimut, sepasang tuala, kain batik dan pelikat, sejadah, telekung.
✅untuk yang tiada bilik khas utk tetamu macam hani: sediakan satu kotak/bakul khas simpan barang2 kat atas dan bila tetamu datang keluarkan shj bakul/kotak tu

Cara penyimpanan cadar

Cara nak simpan cadar patchwork/ cadar comforter dalam vaccum bag.  Barang  yang diperlukan ialah ✅vaccum bag ✅vacuum pump ✅storage box

Pertama Hani try masukkan dalam kotak ni, muat2 je. Dan tengok sikit lagi je space ada nak penuh hehe so kiranya muat satu set jelah ✅Lipat cadar patchwork ✅Pastikan sarung bantal masuk dalam lipatan ✅Pastikan saiz bila dah lipat muat-muat bekas.

Kedua Masukkan dalam beg vakum (beg ni boleh dipakai semula banyak kali. Beg nya guna sistem ala2 ziplock without the zip.

Boleh mulakan proses sedut udara dalam beg keluar guna pump. Tarik pump smpi habis ya.

Selepas hani guna beg vakum tu hani simpan dalam kotak ni. Banyak space kosong lagi dalam kotak ni. Boleh muatkan dua set cadar patchwork. Nak muatkan lebih bnyk, beli kotak saiz besar  yang penting ada rumahnya.

Bila dah tutup nampak kemas sikit. Sbb tak nampk plastik bag vakum tu kan, sedap mata hani memandang.

Cara lipat cadar

Semoga bermanfaat


Patutlah Ramai Buat  Rebusan Air Serai Dan Halia., Rupanya Mudah Nak Buang Toksin Dalam Badan.

Lumrah seorang wanita, sukakan kecantikkan diri. Bagi wanita yang dah berkahwin dan bergelar isteri, pastinya inginkan kesihatan dalaman agar mantap dan bertenaga.

Ikuti petua yang menggunakan bahan daripada dapur anda iaitu seria dan halia untuk menyegarkan badan dan membuang toksin dalam badan. Mudah aje.

4 PETUA SIHAT DALAMAN WANITA

1. Rebusan Serai dan Halia
– Ambik 3 batang serai
– 4cm halia @2 ketul
Diketuk kedua bahan di atas.
Direbus dgn 3 gelas air dijadikan sehingga 1gelas air . Tunggu suam diminum.
** Rebusan ini seeloknya dibuat seminggu 2 / 3 kali.
Sesuai diamalkan kepada sesiapa yang sentiasa letih dan lenguh2 badan. kolestrol tinggi dan sakit urat saraf. Disyorkan minum selepas makan di siang hari.
.
2. Rebusan Sireh
– Ambik daun sireh 3 ke 5 helai.
Di rebuskan dengan 3 gelas air dan jadikan 1 gelas. Tunggu suam dan di minum.
**Tambahan : boleh dicampurkan dgn bunga cengkih 3 kuntum.
Untuk menghilangkan bau badan dan pulihkan segala sakit urat dan sengal-sengal badan.
**Rebusan ini seeloknya di amalkan setiap seminggu ke 10 hari sekali.
.
3 . Rebusan sireh dan daun Inai
– 3 ke 5 helai daun sireh.
– segenggam daun Inai.
Direbus dgn 3 gelas air dan jadikan sehingga 1 gelas air. Minum bila sudah suam.
**Rebusan ini sesuai paling sesuai digunakan bagi perempuan yang mengalami keputihan dan lendiran yang banyak. Juga berbau.
Elok di amalkan selepas haid.
.

4. Rebusan Halia Serai cengkih dan kunyit
– 2 / 3 batang serai di ketuk
– 3cm halia (tua/muda).di ketuk
– 2cm kunyit di ketuk
– sedikit kulit kayu manis / bunga
cengkih /bunga lawang
– daun pandan sehelai
– sedikit gula batu.
.
*** gula batu boleh di ganti dgn
madu jika suka.
****Rebusan ini seeloknya di ambil setiap kali sebelum atau selepas haid.
.
Cukup sekali sebulan shj.
Bagi mewangikan kewanitaan anda dan menyegarkan badan.
Segala resepi dan ramuan di atas , anda boleh amalkan mengikut kepada keperluan dan kesesuaian badan anda.
.
Sy tidak syorkan ambik setiap hari. Sila aturkan mengikut keperluan badan sendiri.
.
Ini adalah amalan untuk penjagaan kesihatan terutama bagi menjaga dalaman badan dan menyegarkan urat saraf. Membuang toksik dan lemak . Dan tersangat banyak khasiat.

Sumber: FB Noli yana via Resepi Dari Isteri Untuk Suami Tercinta


Terlalu Memikir Hingga Tak Bertindak. Cuba Usahakan Ni Untuk Berubah!

Memikirkan apa akan jadi dengan masa depan untuk diri sendiri serta keluarga, tentunya semua mahukan hidup yang sempurna, terbaik serta cemerlang dalam apa jua yang dilakukan dalam hidup ini.

Namun bila asyik berfikir secara mendalam dengan berlebih-lebihan untuk meramalkan masa depan setiap apa yang ingin dilakukan, ia bakal mencetuskan kebimbangan melampau hingga menjejaskan kehidupan seseorang.

Tidak mahu hal ini menjadi lebih serius, digariskan beberapa panduan untuk anda lakukan agar dapat  ‘keluar’ dari belenggu ‘over thinking’.

Ini perkongsiannya.

Sekiranya anda seorang “over-thinking”, mari kita cuba lihat apa yang kita boleh usahakan untuk hentikan perkara itu:

1. Setiap masalah tak boleh diselesaikan hanya dengan berfikir. Ia mesti 20% fikir, 80% buat.

– fikir nak berhenti, namun takut tak ada rezeki lain. Maka usaha sampai dapat (tindakan).

– fikir nak kahwin, namun tak cukup duit. Stress dan murung. Maka kena cuba berniaga (tindakan).

– fikir nak keluar dari kesusahan, namun tak tahu nak buat apa. Maka jumpa orang dan bersembang (tindakan).

2. Kebanyakan orang banyak berfikir akan cuba bercakap lebih banyak dari mendengar. Ia kerana terlalu banyak perkara dalam kepalanya, maka dia akan rasa perlu dia yang bercakap. Ini kena diperbaiki. Mesti 20% bercakap 80% mendengar.

– apabila pergi bersembang, kita dengar apa orang lain punya pandangan.

– belajar terima, belajar hadap, belajar resap.

– jika kita potong orang bercakap, atau kita menolak (rejection) ia akan lebih banyak memudaratkan.

– rendahkan diri dan belajar kita ini tak bagus mana. Kena belajar.

3. Kuasa Allah. Letak dalam kepala Allah maha mendengar, maha berkuasa, maka berharaplah.

– apa yang dah lepas, minta kepada Allah setiap masa supaya kita diampunkan. Perbanyak istighfar.

– yang akan datang, minta dan mohon kepada Allah untuk dipermudahkan dan sentiasa cakap kepada Allah jika ada ujian, maka ujilah dengan ujian yang kita boleh hadap dan terima.

4. Berhenti kritik dan kutuk diri sendiri. Mesti bersyukur kita ada banyak kelebihan. Lebih banyak kita bersyukur, lebih banyak Allah beri.

– berhenti cakap kita tak pandai, kena cakap kita akan belajar.

– berhenti bercakap kita slow learner, kena cakap walau perlahan kita masih berusaha.

– berhenti cakap kita miskin tak ada itu tak ada ini, kena cakap kita akan ubah hidup dengan kudrat dan kelebihan yang lain.

5. Mulakan dengan 80% persediaan dan 20% tindakan. Berhenti main taram dan belasah serba serbi.

– rancang dan ambil masa. Kejayaan bukannya datang dalam sehari.

– ambil masa belajar pada setiap proses. Tenang dan hadap setiap ujian.

Kawan-kawan, over-thinking akan hancurkan kalian. Bangkit, bangun, buat kerja dan terus sibuk. Biar berpeluh biar penat.

Malam nanti kita tidur pun lena. Entah-entah siap dikejutkan awal untuk solat sunat dan sebagainya.

Itu kelebihan dalam berpenat-penat berusaha. Kaya dan berjaya itu ada dalam proses kita. Semua benda yang kita buat ada kekayaan di hujungnya. Kita yang putuskan semua.

Begitulah.


7 Kegunaan Minyak Halba Untuk Cantik & Sihat. Kalau Buat Sendiri Modal Baru RM 10 Je, Memang Berbaloi!

Melalui satu posting yang dibuat di akaun fb Sarifa Redzuan ll, apa yang dapat dilihat begitu banyak ilmu yang dikongsikan olehnya berkenaan petua orang dulu-dulu. Semuanya tersimpan rapi di situ untuk dikongsi bersama dan salah satunya adalah tentang halba.

Menurutnya, “halba yang sering orang buat minum sebenarnya memang bagus untuk masalah dalaman, NAMUN tahu tak halba yang di masak dengan minyak zaitun boleh cantikkan awak secara semulajadi?”-Sarifa Redzuan ll

Ada 7 kegunaan minyak ini

1. Sapu di muka sambil urut muka untuk kulit lembap dan mampu mengecutkan jerawat. Selain itu parut parut pun pudar. Baik untuk kulit sensitif. Lepas urut tu tak perlu cuci. Urut muka sebelum tidur. Lepas urut terus tidur. Esok pagi jer bangun cuci muka tu.

2. Boleh campur dalam sedikit yogurt untuk di jadikan masker muka. Biar la dalam 20 minit. Lepastu cuci dengan air biasa.

3. Selalu sapu dan urut wajah dengan minyak ini, kulit semakin tegang dan garis halus serta kedutan berkurangan. Awet muda gitew.

4. Sapu di seluruh kepala setiap malam sambil urut kepala mampu membantu rambut lebih sihat, lebat, tidak bercabang dan cepat panjang.

Minyak halba penuh dengan mineral seperti kalsium, magnesium, besi, dan vitamin B12 dan B6, yang dipercayai mempunyai manfaat optimum untuk kesihatan rambut dan kulit kepala.

Kulit kepala sihat dapat membantu melindungi kulit kepala yang kering, kelemumur serta gatal gatal. Paling best rambut kurang gugur.

5. Minyak halba besarkan payudara. Ini rahsia orang lama. Selepas mandi, setiap hari ambil sedikit minyak dan urut buah dada 10 minit. Nak lagi cepat montok boleh tambah minyak ikan (omega3 tu) bukan minyak ikan goreng ya.

Ramuan ni boleh juga di sapu di punggung sambil urut. Selain membantu menaikkan pungung, kulit kawasan punggung pun akan jadi warna sekata dan halus. In Sha Allah, akan dapat hasil yang menakjubkan jika di amalkan secara konsisten.

6. Sapu setiap hari di kawasan kulit yang kering seperti kaki, siku, lutut dan tangan untuk dapatkan kulit lembap dan halus.

7. Sapu di belakang badan untuk kecutkan jerawat badan. Apa apapun, penggunaan perlulah istiqamah baru dapat hasil yang best.

Kos bahan pun murah

Halba 50 GRAM RM0.50
Minyak zaitun 100ML RM9.50 (ikut brand)

Modal RM10 tapi boleh pakai untuk pelbagai. Sangat sangat berbaloi lah. Tak rugi pun cuba.

INI CARA MEMBUATNYA:

Bahan-bahan:

50G halba (di kisar lagi bagus)

100ML minyak zaitun

Cara penyediaan:

Ekstra info : Hampas  jangan di buang. Boleh buat scrub muka atau badan. Campur dengan yogurt.

Selamat mencuba semua

SUMBER : Sarifa Redzuan ll


“Ayah Adalah Superhero, Menangis Mommy Tengok…” Elfira Loy Terharu, Suami Jadi ‘Bidan’ Sambut Anak Kedua

Pelakon, Elfira Loy berkongsi kegembiraan selamat melahirkan anak keduanya menerusi laman Instagram miliknya.

“I have a lot of great photos but i love this one. SubhanAllah. Ayah is such a superhero, menangis mommy tengok Ayah sambut awak sendiri while mommy pushed you. @fariskanuar.

“Alhamdulillah, alhamdulillah, alhamdulillah. Satu pengalaman hebat,” tulisnya lagi.

Menerusi perkongsian tersebut, pemilik nama sebenar Nurul Elfira Loy Ahmad Sabri memaklumkan telah selamat melahirkan cahaya mata kedua, seorang bayi perempuan.

Perkongsian tersebut mendapat perhatian ramai. Rata-rata menitipkan ucapan tahniah dan doa semoga dipermudahkan segala urusan.

Untuk rekod, Elfira dan Faris berkahwin pada 1 Januari 2019 dan perkahwinan mereka dikurniakan cahaya mata sulung, Muhamad Rayyan Khalaf pada Oktober 2019.


Sekolah Belum Dibuka Lagi. Anak-anak Terus Duduk Di Rumah!

Bila diumumkan bermula 4 Mei, semua sektor ekonomi boleh menjalankan operasi seperti biasa memberi pelbagai reaksi antara kita.

Ada yang berlapang dada dan ramai juga berasa bimbang akan terjadinya penularan covid-19.

Pun begitu, bagi sektor sosial seperti sekolah ianya masih belum beroperasi dan  ini bermakna anak-anak perlu disiplin dan terus kekal berada di dalam rumah untuk satu tempoh yang akan dimaklumkan.

Ini memetik laporan berita Sinar Harian, Kementerian Kesihatan Malaysia (KKM) akan mengemukakan cadangan kepada kerajaan untuk membuka semula sektor sosial termasuk sekolah selepas menilai situasi semasa dalam tempoh dua sehingga empat minggu ini.

Ketua Pengarah Kesihatan, Datuk Dr Noor Hisham Abdullah berkata, ini kerana kementeriannya perlu melihat kepada situasi semasa apabila sektor ekonomi telah dibuka sepenuhnya bermula hari ini.

“Kita buka dahulu sektor ekonomi dan dalam masa yang sama kita harap dapat pantau situasi semasa.

“Dalam tempoh dua minggu atau empat minggu (sebelum tentukan sekolah dibuka) kita akan kemukakan cadangan kepada kerajaan untuk buka sektor sosial dan ekonomi,” katanya pada sidang akhbar di sini hari ini.

Beliau berkata demikian ketika ditanya sama ada sekolah akan dibuka selari dengan kelonggaran yang diberikan kepada sektor ekonomi ketika ini.

Menurutnya, KKM perlu meneliti semua aspek sebelum mengemukakan cadangan kepada kerajaan bagi memastikan rantai wabak koronavirus (Covid-19) dapat ditamatkan sepenuhnya.

Sementara itu, dalam perkembangan sama, Dr Noor Hisham turut memaklumkan KKM juga sedang meneliti prosedur operasi standard (SOP) untuk memberi kelonggaran kepada aktiviti sukan.

Katanya, kelonggaran itu hanya tertumpu kepada aktiviti sukan yang tidak dilakukan secara berkumpulan seperti joging.

“SOP itu akan dibuat mengikut garis panduan KKM seperti perlu ada penjarakkan sosial, tiada perhimpunan ramai dan sebagainya.

“Jadi inilah sebahagian daripada tahap secara berperingkat yang sedang kita lihat dengan lebih teliti dan akan diumumkan nanti,” katanya.


Farid Kamil Enggan Lafaz Cerai, Tak Sefahaman Jadi Punca Rumahtangga Bergolak

Tiada angin, tiada ribut, aktres jelita Diana Danielle telah memfailkan permohonan cerai terhadap suaminya, Farid Kamil pada awal bulan ini.

Difahamkan, permohonan itu dibuat atas alasan tiada persefahaman dan telah berlaku shiqaq iaitu perbalahan berpanjangan antara mereka.

Memetik laporan Utusan Online, pelakon filem Imaginur telah membuat permohonan cerai di Mahkamah Rendah Syariah Subang Bestari dekat sini pada pagi tadi.

Ketika permohonan, Farid atau nama sebenarnya Farid Kamil Zahari enggan melafazkan cerai tersebut terhadap isterinya. Difahamkan, pasangan itu tidak lagi tinggal serumah.

Sehubungan itu, Hakim Syarie, Shukran Yusof memerintahkan pasangan itu untuk menjalini proses Jawatankuasa Pendamai (JKP) dan ditetapkan semula untuk sebutan pada 28 Mac ini.

Untuk rekod, pasangan itu berkahwin pada 3 November 2012 dan dikurniakan dua cahaya mata iaitu Muhammad, 10, dan Nur Aurora, 6.

Sumber: Utusan Online


Bila Anak Tak Lalu Makan, Apa Yang Ibu Bapa Kena Buat. Doktor Ini Jelaskan Sebabnya

Setiap ibu bapa pastinya runsing apabila anak tidak lalu makan atau cerewat makan. Situasi ini akan menyebabkan ada ibu-ibu stres memikirkan menu untuk anak. Puas dipujuk , namun anak tetap tak nak makan. Bukan apa, jika dibiarkan akan menjejaskan kesihatan anak. Melalui laman facebook Dato’ Dr.Suriyakhatun menjelaskan bagaimana menguruskan situasi ini. Ikuti panduannya.

ANAK TAK LALU MAKAN?

Bahagian satu.

Bertubi-tubi pembaca pm saya minta pendapat nak buat apa. Anak banyak minum susu dan tak lalu makan.

Ada yang minta saya terangkan secara terperinci apa dia patut buat.

Ada yang minta saya share dengan dia link posting saya sebab tak dapat cari sendiri .

Disamping itu ada pula yang sanggup datang dari jauh jumpa saya dipusat rawatan saya untuk khidmat nasihat dan rawatan sebab menghargai dan memberi nilai pada usaha saya untuk menolongnya.

Oleh kerana sudah banyak sangat soalan yang sama, maka saya cubalah jawab apa yang mampu disini.

Ada banyak kemungkinan anak tak lalu makan.

1. Sudah kenyang dengan susu berbotol-botol.

2. Telah dibiasakan dengan kuih, gula-gula biskut kek dan jajan. Makanan sampingan ini jadi makanan utama. Makanan ini senang dapat sebab sentiasa ada supply dirumah. (apa solusi dia agaknya?)

3. Ibu-bapa penjaga tidak tahu nak berikan anak yang dia suka, memaksa anak makan makanan tawar tidak ada rasa dan tidak sedap, tidak ikut selera anak.

4. Anak ada masalah penghazaman dan kurang selera a disebabkan sistem ususnya tidak optima. Yang ini boleh berlaku sebab no 1 dan 2.

Bila sudah lebih setahun dan masih minum susu lebih dari 3 botol 250ml, sudah terlalu banyak, lebih lagi jika berikan susu berperisa. Semua susu formula tinggi kandungan gulanya. Banyak gula, banyak perasa tiruan dan banyak pewarna jejas penghazaman. Begitu juga no 2. Banyak gula dan banyak processed food memberi anak karbohidrat dan lemak dan tak cukup vitamin, zat galian dan protein. Mikrobiota usus akan berubah kepada yang kurang baik maka selera makannya pada makanan berkhasiat akan kurang. Dia akan tidak berselera pada makakan sihat dan pilih makanan tak sihat.

“Tapi Dr, saya terpaksa bagi, tak bagi dia mengamuk.”

Oklah wahai ibu-bapa, anak kamu yang diktat kepada kamu ya? Kamu ikut cakap anak walaupun anak minta yang akan sakitkan dia. Saya nak tanya, kalau anak nak terjun dari atas kamu beri tak? Walaupun dia meronta dan menjerit nak terjun? Tentu tidak kan ? Samalah, bila beri dia makan yang akan menyebabkan dia sakit.
Bersambung..
PS. Bagi ibu-bapa yang berjaya beri anak real foods dan hentikan botol yang berbotol-botol

BAHAGIAN DUA

Manfaat gantikan susu kepada real foods memang banyak .

Antaranya

1. Anak berselera nak makan

2. Peningkatan sistem immune dan anak akan jarang sakit.

3. Perkembangan emosi dan motor yang baik .

4. Kesihatan usus yang optima

5. Jimat belanja

Saya bukan suruh hentikan pengambilan susu. Saya suruh hadkan supaya anak lebih banyak makan real foods .

Bila anak tidak sihat dan tak lalu makan pada masa-masa tertentu mungkin dia akan minta susu. Pada masa begini eloklah berikan susu.

Kenapa saya suruh pilih susu segar? Susu segar tidak ditambah sebarang kimia , perasa atau pewarna serta gula.
Anak lebih setahun sudah boleh diberikan susu segar. Kurang dari setahun dia boleh diberikan susu ibu dan susu formula.

Ada yang memberi comment bahawa bila saya suruh anak makan makanan seperti orang dewasa, anak akan mengambil makanan masin dan bergula dimana makanan ini tidak baik untuk kesihatan anak. Saranan ini adalah untuk anak yang lebih dari dua tahun tetapi saya perhatikan anak dibawah dua tahun pun tak suka makanan yang tidak ada rasa dan telah dilembutkan menjadi puree atau bubur. Ada anak-anak lebih suka nasi, mee dan meehon dari bubur dan puree. Selagi makanan itu sihat dan tidak berkimia berikanlah.

Tentang makanan anak tidak boleh diletak garam, Betul kah begitu ?

Garam adalah keperluan badan dan disebabkan garam memang keperluan, kita tidak suka pada makanan yang kurang garam. Yang perlu dijaga adalah garam berlebih dan garam ‘table salt’ yang tidak mengandungi garam asli sebab telah di ” bersihkan” ie refined dan telah ditambahkan bahan kimia untuk tidak bergumpal dan senang dituang. Pilih garam laut asli atau garam bukit. Ini ada mineral selain sodium chloride. Walaupun begitu tak perlulah tambah kicap atau letak banyak garam untuk anak bawah setahun Biasakan dia makan dan minum yang kurang masin dan ada manis asli.

BAHAGIAN KETIGA

Sudah ikut segalanya, kurangkan susu formula jajan dan processed foods, , buat menu sihat dan sedap, layan anak dengan baik, jaga emosi dia tanpa marah marah dan sudah pujuk sebaik nya . Masih juga tak lalu makan ?

Anak yang masih tidak lalu makan?

Cuba semak semasa anak di rumah pengasuh dan taska, apa amalan di sana?

Perhatikan najis anak, adakah optima dari segi bau dan texturenya, keras lembutnya. Jika bau terlalu kuat atau masam, terlalu keras atau lembut, ini bererti microbiota usus nya tidak optima. Betulkan dengan memberi supplement prebiotik dan probiotik ( saya sudah banyak kali sebut ini, cuma buat search posting berkenaan) , Betulkan yang ini dahulu.

Anak yang tak lalu makan akan kekurangan zat penting dan ini boleh di atasi dengan memberi supplements. Guna supplement di perbuat dari natural foods . Contoh adalah Gam Arab, Boabab, Serbuk Moringa. Selain ini ada produk seperti Vitastrath yang mudah diberikan dalam bentuk titis dan mengandungi 65 nutrisi penting untuk badan. Langkah supplement ini adalah untuk memberikan pada badan apa yang diperlukan untuk repair balik usus yang mungkin sudah terjejas menyebabkan selera makan kurang.

Jika anak suka sup, buatkan sup sayur dan sup tulang. Walaupun anak cuma ambil supnya saja, ini pun sudah ada banyak vitamin zat galian dan asid amino yang diperlukan.

Jika anak suka aiskrim, buatkan aiskrim sihat. Saya akan masukan gam arab, Baobab, minyak kelapa, santan, dan buah-buahan yang telah blender kan. Untuk jadikan manis saya letak gula melaka yang tulis atau madu tulin.

Bagi anak yang suka gula saya buatkan gula gula sihat. Gam arab dan Baobab campur madu, minyak kelapa dan sedikit air . Masukkan juga sunflower seeds, almonds atau pumpkin seeds yang sudah dikisar. Adunan ini bila dibuat pekat boleh dijadikan bulat-bulat seperti guli dan disimpan dalam peti sejuk ,

Ada banyak tips dari ibu yang sudah lalui fasa anak tak lalu makan atau fasa perubahan diet kepada diet sihat dalam ruang comments bahagian satu dan dua. Masuk ke laman Page Dr.Suriyakhatun dan baca comments pada posting berkenaan untuk tips ibu-bapa .

#taklalumakan
tolong share di bahagian comments.


Jaga & Kekal Sihat, Rupanya Ini Amalan Dr Ni Buat Semenjak Usia Masuk 40an!

Penjagaan kesihatan tubuh badan amat penting bagi semua individu, apatah lagi semakin meningkat usia semakin berisiko  untuk mendapat pelbagai penyakit jika tidak dijaga dengan baik.

Berkongsi tentang pengambilan makanan yang sihat, Penceramah Kesihatan dan Penasihat Pemakanan dan juga Blogger, Dr Zubaidi Ahmad menegaskan amalan pemakanan yang sihat sangat penting dalam membantu tubuh badan seseorang itu lebih sihat dan sekali gus dapat mengurangkan risiko serangan jantung yang boleh menjadi penyebab kematian mengejut.

Turut dikongsikan juga di instagramnya berkenaan pemakanan sihat yang diamalkan olehnya setelah memasuki umur 40an dan bolehlah dijadikan panduan untuk kita semua. Ini perkongsiannya.

Sarapan Minyak Zaitun & Air Kopi Stevia

Pagi tadi saya bersarapan. Mulanya memang malas sebab perut pun tak lapar.
Selalunya saya terus melakukan kerja-kerja saya tanpa makan (bersarapan) berat. Kecuali saya akan ambil selepas bangun pagi satu sudu minyak zaitun OLIVIE, suku sudu cuka Teen dan sedikit madu.

Itu pun sudah berikan antara 150-200kcal cukup untuk kerja-kerja membaca dan menghafal yang saya lakukan di awal pagi. Kemudian air kosong atau kopi plus stevia sepanjang pagi.

Puasa 15 Jam

Oleh kerana hari ini hari cuti, saya kena layan anak-anak di rumah. Mereka mahu bersarapan. Bila ada anak yang makan tak habis, jadi sayalah yang terpaksa menghabiskannya. Jadi terpaksa bersarapan.
Nasib baik masa terakhir makan semalam pukul 7pm. Maksudnya kalau saya makan pukul 10am, saya sudah ‘berpuasa’ selama 15 jam.

Kurangkan Makan

Memang saya sudah kurang makan sejak beberapa tahun dulu. Kadang kala sudah ada rasa takut. Dulu pantang jumpa makanan, semua saya nak rasa. Sekarang masuk umur 40an, jadi takut terutama dengar macam-macam cerita kawan-kawan.

Bukan lagi pelik kalau orang muda meninggal dunia ketika bersukan. Apatah lagi kawan-kawan saya yang berusia akhir 40an. Luaran nampak sihat. Tiba-tiba ada berita diserang stroke, sakit jantung dan ada yang meninggal dunia semasa tidur.

Tubuh sudah bersarang dengan pelbagai penyakit. Seperti rumah yang sergam kuat tapi bersarang anai-anai. Tiba-tiba runtuh tersembam ke bumi.

Berhati-hati Pilih Makanan

Maka saya memang berhati-hati dengan makanan yang ada terutama karbohidrat ringkas.
Bila kita kurang makan, kita jadi lapar pula. Jadi nak kurangkan rasa lapar, saya cadangkan agar banyakkan makan sayur, minum air kosong dan ambil lemak sihat 20-30 peratus keperluan tenaga.

Ketiga-tiga makronutrien ini iaitu air, karbohidrat kompleks (sayur-sayuran) dan minyak sihat inilah yang membuatkan kita rasa puas (satiety) bila makan dan lambat lapar semula.
Kalau tidak, kita akan berasa cepat lapar, dan makan lagi dan lagi walaupun kita tak lapar, kerana kita tak ada rasa puas.

Ada perbezaan antara puas dan lapar.
Sebab itu saya ambil minyak zaitun OLIVIE dari Olive House sbg minyak sihat saya untuk bertenaga dan mengurangkan rasa cepat lapar. Saya cadangkan satu sudu OLIVIE waktu pagi dan satu sudu waktu malam.


Bapa Mentua Contoh! Yusuf Haslam Tak Henti Bagi Semangat Untuk Menantu

Setiap orang mengimpikan untuk peroleh mentua yang baik, memahami dan penyayang. Tidak terkecuali, pelakon Puteri Sarah Liyana merupakan salah satu individu terpilih untuk mendapatkan mentua yang prihatin dengan dirinya dan anak-anak.

Meskipun dilanda kemelut rumahtangga bersama suaminya yang juga pengarah filem Mat Kilau: Kebangkitan Pahlawan, Syamsul Yusof, mentuanya sentiasa menyokong penuh di belakangnya.

Baru-baru ini, Puteri Sarah mendedahkan bapa mentuanya iaitu Datuk Yusof Haslam tidak pernah lupa untuk menghantar mesej dukungan dan semangat padanya setiap minggu.

Kata Puteri Sarah, 36, itu adalah salah satu kekuatan buat dirinya untuk tidak cepat mengalah dalam meneruskan kehidupan.

“Setiap minggu mesti dapat WhatsApp semangat daripada bapa mentua saya.

“Ini adalah salah satu perkara yang menjadi pembakar semangat Sarah untuk tidak pernah berputus asa dalam kehidupan.” katanya.

Dalam hantaran di Instagram Stories, pemilik nama Puteri Sarah Liyana Megat Kamaruddin memuat naik tangkapan skrin (screenshot) perbualan bersama Yusof Haslam.

Puteri Sarah juga sempat memberitahu yang dia menerima tawaran berlakon daripada sebuah stesen televisyen dan perlu ‘outstastion’ ke New Zealand selama sebulan pada November ini.

Yusof Haslam yang juga merupakan pengarah dan penerbit tersohor menegaskan dia dan isteri, Datin Fatimah Ismail serta keluarga akan sentiasa berada di sisi Puteri Sarah dan anak-anak.

Sebelum ini, rumah tangga Puteri Sarah dan Syamsul Yusof didakwa dilanda masalah dilsebabkan kehadiran Ira Kazar.

Puteri Sarah juga mengakui dia sudah tidak tinggal sebumbung dengan Syamsul. Sekadar info, Puteri Sarah berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

Sumber : Instagram Puteri Sarah


“Sakit Kan. Bayangkan Kalau Anak-Anak Kena Buat Swab.” Nabil Ahmad Buat Ujian Covid-19, Warganet Titip Doa!

Pengacara dan pelawak, Nabil Ahmad kini menjalani kuarantin dirumahnya. Menurut hos program Meletup ini,beliau mengambil keputusan untuk membuat swab test kerana pernah mempunyai sejarah kunjungan di sebuah pusat membeli belah di Petaling Jaya yang dimaklumkan terkesan dari kes COVID 19.

Menurutnya, selepas menerima notis pusat beli-belah itu mempunyai kes, dia terus memanggil pasukan swab-test swasta untuk melakukan ujian.
“Kami dapat tahu semalam (Isnin) jadi kami terus buat keputusan untuk menghubungi pasukan swab-test swasta untuk melakukan ujian. Bukan saya sahaja, ahli keluarga saya dan orang gaji saya juga menjalani ujian tersebut sebagai langkah berjaga-jaga,” katanya lagi.

Buat masa ini, pengacara yang popular dengan program realiti, Gegar Vaganza itu sihat dan tidak mempunyai sebarang simptom. Namun, pelawak berusia 37 tahun itu tetap mahu menjalankan ujian tersebut kerana tugasnya yang memerlukannya berjumpa ramai orang lebih-lebih lagi program Gegar Vaganza akan bermula tidak lama lagi.

Pada masa sama, Nabil memberitahu keputusan COVID-19 beliau akan diperolehi esok pagi dan meminta semua masyarakat Malaysia mendoakan kesejahteraanya bersama keluarga.
Nabil yang juga pengacara program Meletop juga tidak menghadiri program mingguan itu namun hanya akan dihubungi melalui panggilan video.
Beliau dalam pada itu turut berkongsi momen melakukan ujian saringan tersebut untuk tatapan umum menerusi laman instagramnya.

Video yang berdurasi 30 saat itu lagi menunjukkan Nabil kelihatan menahan kesakitan dan terbatuk ketika alat dimasukkan ke dalam hidungnya untuk mengambil sampel.
“Memang muka swab test macam ni eh rupa dia? Kalau masuk news, shoot muka ni yang diorang highlight ni,” tulis Nabil menerusi ruangan kapsyen.

Rata-rata warganet mendoakan tiada apa-apa yang berlaku kepada Nabil Ahmad dan keluarga. Tak kurang yang berkongsi pengalaman ketika melakukan ujian saringan tersebut.


Biasa-biasakan Sebelum Terlelap, Buat Amalan Ni Bersama Anak Agar Selamat & Dirahmati!

Andai sebelum ini kita terbiasa sebelum tidur akan scroll Facebook atau ig untuk lihat update terkini.

Pun begitu ada baiknya kita biasa-biasakan membaca beberapa surah ini bersama anak-anak sebelum mereka melelapkan mata.

Semoga dengan amalan ini menjadikan kita sekeluarga dirahmati dan dilindungi Allah s.w.t.

Apakah surah yang dimaksudkan itu, ini dikongsikan untuk amalan bersama.

Sebelum TIDUR, Jangan Lupa Baca 5 SURAH Ini Dahulu. InsyaAllah Akan DILINDUNGI Hingga Esok Pagi

Sebelum anda tidur, apa yang akan anda lakukan? Kalau ikutkan trend sekarang, pasti sebelum tidur anda akan sroll IG dan FB dulu kan?

Apa kata selepas ini ubah kebiasaan anda daripada scroll IG dan FB kepada bacaan 5 ayat Al-Quran ini?

Bukan sahaja dapat pahala, malah anda juga akan mendapat kebaikan di sebalik setiap ayat yang anda bacakan.

5 ayat Al-Quran yang elok dibaca sebelum anda tidur.

1. Surah Al-Ikhlas, Al-Falaq & An-Naas

Aisyah r.a. berkata:

“Nabi Muhammad s.a.w ketika berada di tempat tidur pada setiap malam, beliau mengumpulkan kedua telapak tangannya, lalu kedua telapak tangan tersebut ditiup dan dibacakan surah Al-Ikhlas, surah Al-Falaq dan surah An-Naas. Kemudian beliau mengusap kedua tapak tangan tadi pada anggota tubuh yang mampu dijangkau bermula dari kepala, wajah dan tubuh bahagian depan. Baginda melakukan sebanyak tiga kali.”

2. Ayat Kursi

Allah S.W.T akan membuka pintu rahmat baginya serta memelihara dan menjaganya sepanjang tidur hingga Subuh.

3. Dua Ayat Terakhir Daripada Surah Al-Baqarah

Berdasarkan sabda Rasulullah, “Barangsiapa membaca dua ayat tersebut pada malam hari, maka dua ayat tersebut telah mencukupkannya.” – Hadis Riwayat Bukhari dan Muslim.

4. Surah Al-Kafirun

Berdasarkan sebuah hadis yang mengisahkan Rasulullah s.a.w mengajar sahabat Naufal untuk membaca surah Al-Kafirun sebelum tidur. – Hadis Riwayat Abu Dawud, Ahmad dan At Tirmidzi.

5. Surah Al-Mulk dan As-Sajadah

Hal ini berdasarkan sahabat Jabir bin Abdillah, beliau berkata, “Tidaklah Rasulullah s.a.w tidur sampai baginda membaca alif lam mim tanzilus sajdah (surah As-Sajadah) dan tabarokalladzi biyadihil mulk (surah Al-Mulk).” – Hadis Riwayat Bukhari

Begitu banyak manfaat yang diperoleh sekiranya kita mengamalkannya sebelum tidur. InsyaAllah anda akan terasa manfaatnya jika diamalkan setiap hari. Cubalah…